Tiimiakatemia | Esseepankki » Vähän erilainen lähestymistapa markkinointiin\nVähän erilainen lähestymistapa markkinointiin\nKirja: Suhdemarkkinointi – 4P:stä 30R.ään\nEvert Gummesson kertoo kirjansa alussa, että Suhdemarkkinointi – 4P:stä 30R.ään (2004) tarkoitus on antaa realistisempi lähestymistapa markkinoinnin johtamiseen sekä markkinoinnin nykyisiin ja tuleviin olosuhteisiin. Tämä tapahtuu niin, että kirjassa tarkastellaan markkinointia suhteina, verkostoina ja vuorovaikutuksina. Jokaisessa osassa käydään myös läpi, miten kirjan oppeja voi hyödyntää. Lisäksi vielä tarkastellaan ajankohtaisia asiakashallinnan (CRM) ja yksilöllisen markkinoinnin (one-to-one marketing) käsitteitä. Itse en nähnyt tämän olevan kirjan pääpointti, sillä puolet kirjasta käytiin läpi 30R:ää. Tietenkin se on oleellinen osa kirjaa, sillä se tarkoittaa 30:tä suhdemarkkinoinnin suhdetta. Siinä on siis lueteltu eri suhteita markkinoinnissa, joita on otettava huomioon. Kaikkia ei voi tietenkään ottaa huomioon, sillä riippuu täysin yrityksestä, mitä suhteita sillä on. Nämä 30 suhdetta ovat megasuhteita, erityisiä ja klassisia markkinasuhteita sekä nanosuhteita. Megasuhteita ovat laajat verkostot, kuten henkilökohtaiset verkostot tai joukkotiedotusvälineet. Erityiset markkinasuhteet pitävät sisällään jollakin tapaa erikoisia suhteita. Ne ovat totutuista suhteista selvästi poikkeavia, kuten sähköisten välineiden kautta tulevat pankkisuhteet tai suhde asiakkaan asiakkaaseen, jotta asiakas menestyy paremmin. Klassiset markkinasuhteet ovat kaikkien tiedostamia asiakassuhteita, kilpailijoiden kanssa asiakkaista tappelemista sekä jakelukanavat, kuten jakeluautot ja Facebook. Nanosuhteet ovat usein merkityksettömiltä tuntuvia suhteita, mutta todellisuudessa ne ovat tärkeitä. Eteenkin, mitä isommasta yrityksestä on kysymys, sitä enemmän nanosuhteisiin tulee kiinnittää huomiota. Nanosuhteita ovat esimerkiksi yrityksen sisäiset suhteet ja tiedon kulku sekä markkinointipalveluita tarjoavat yritykset ja myynnin tarjoajat. Kirjailijan alkusanojen vastaisesti kirjassa keskitytään enimmäkseen selittämään nämä kaikki 30R:ää läpi, vaikka kirjassa pitäisi käydä läpi myös markkinoinnin olosuhteita. Ne ovat jääneet aika vähälle. Pitkin kirjaa niitä on ripoteltu, mutta ne käydään vain nopeasti ja pintapuolisesti läpi. Aivan kirjan lopussa on käyty läpi asiakashallintaa, mutta siinäkin osassa on todella paljon vain eri teorioita ja käsitteiden historiaa. Yhdessäkin kohtaa mietin, että mitä hittoa, kun kirjassa ruvettiin kertomaan sanan ”teoria” historiaa. Mitä kukaan markkinoinnista kiinnostunut tekee kyseisellä tiedolla?\nVaikka kirjan nimessäkin mainitaan 4P-malli (product, price, promotion and place eli tuote, hinta, markkinointiviestintä ja jakelu), sitä ei käydä kirjassa oikein läpi. Siitä mainitaan vain, mitä se tarkoittaa. Olisin odottanut, että kirjassa olisi kerrottu kunnolla, minkä takia 4P on kirjoittajan mielestä huono. Pika puolin kirjassa vain kerrottiin, että 4P keskittyy liikaa epäolennaiseen ja jättää kokonaan huomioimatta suhteet. Luottamus rakentuu suhteesta, jota tarvitaan onnistuneeseen asiakkuuteen. Mielestäni ei kumminkaan kannata keskittyä vain suhteisiin, vaan myös liiketoiminnalliset asiat ovat tärkeässä roolissa. Näitä kumpaakin mallia, 4P ja 30R, pitäisi käyttää yhdessä. Ne täydentävät toisiaan ja kertovat aivan eri asioista. Ne eivät siis ole ristiriidassakaan keskenään. Miksihän sitten niitä ei käytetä yhdessä? Monessa kirjallisuudessa puhutaan, että suhteet ovat yksi osa toimivaa asiakkuutta. Silti kirjassa korostettiin, että suhteita ei oteta yleensä huomioon ja 4P on huonompi malli. Ainakin sellaisen käsityksen sain. Voi olla, että kirjoittajan tarkoituksena oli vain saada ihmiset tajuamaan suhteiden merkitys markkinoinnissa. Kumminkin kirjan sanomasta tuli aivan erilainen käsitys.\nMarkkinointi on hyvä selittää auki, sillä se on laaja käsite ja useinkaan siitä ei tiedetä kuin osa. Markkinointi on siis prosessi, jossa ”suunnitellaan ja toteutetaan ideoiden, tavaroiden ja palvelujen kehittäminen, hinnoittelu, myynnin edistäminen ja jakelu, jotta saadaan aikaan vaihdantaa, joka täyttää yksilöiden ja organisaatioiden tavoitteet”. Usein markkinoinnista ajatellaan, että markkinointi on vain mainontaa ja muiden materiaalien tekemistä. Se kumminkin sisältää myös suunnittelun ja kehittelyn sekä jakelun. Kaikkea liiketoimintaa kannattaa markkinoida, vaikka se tuntuisi hyödyttömältä. Tuotannosta lähtien on hyvä pitää huolta markkinoinnista, sillä se tuo luottamusta tuottajaan. Vanhempani esimerkiksi tuottavat salaattia, jota myydään tukkujen kautta ruokakauppoihin. Jotta he saavat kaupoissa menekkiä salaatilleen, heidän tulee tehdä töitä sen eteen, että kuluttajat tietävät, miksi juuri tätä salaattia kannattaa ostaa. Jos vanhempani pitäisivät huolta some-kanavistaan ja kävisivät markkinoimassa Citymarketin Local-messujen tapaan ihmisille salaattia, saisivat kuluttajat tietoonsa salaatin hyvät puolet. He voisivat tehdä myös kauppoihin mainoskyltin, jossa kerrotaan, miten heidän salaattinsa eroaa muiden salaateista. Jos kerran tekisi kunnollisen ja kattavan markkinointikampanjan, yritys saisi varmasti uusia asiakkaita sekä tulisi ihmisten tietoisuuteen paremmin. Sen jälkeen saattaisi riittää, että markkinoi yritystä pelkästään some-kanavissa. Se tietenkin edellyttää, että ihmiset löytävät kanavat ja rupeavat seuraamaan. Itsestäni on ainakin mielenkiintoista tietää, miten tuotteita tuotetaan ja millaiset toimitilat ovat. Olisi todella mukavaa päästä käymään esimerkiksi Pandan tehtaalla kierroksella, jossa kerrottaisiin tuotantoprosessi. Vanhempieni puutarhalla on mahdollisuus käydä vierailemassa ja tutustumassa tuotantoon. Vierailijat vain koostuvat yleensä alan opiskelijoista tai jonkin puutarhaseuran jäsenistä. Tavalliset kuluttajat eivät ole juurikaan käyneet tutustumassa puutarhalla.\nHyvä asiakassuhde koostuu monesta asiasta. Ensin täytyy tehdä yhteistyötä, jotta pystyy syntymään suhde. Eihän parisuhdekaan synny, jos ei ole tekemisissä toisen osapuolen kanssa. Kannattaa panostaa pitkäaikaisiin suhteisiin, sillä uuden suhteen solmimiseen menee paljon rahaa, vaivaa ja aikaa. Ei ole siis mikään nopea toimenpide hankkia uusia asiakkaita. Kun suhde on tärkeä, siitä ollaan riippuvaisia ja näin siihen sitoudutaan. Jos esimerkiksi tuotantolaitos on riippuvainen raaka-aineista, sen täytyy sitoutua tekemään yhteistyötä louhoksen kanssa. Jos se ei kykene yhteistyöhön, se saattaa saada raaka-aineet, milloin sattuu tai jäädä jopa ilman raaka-aineita. Louhos ei jaksa panostaa yhteistyökyvyttömään yritykseen, jos sillä muutenkin on paljon asiakkaita. Luottamus on yritystoiminnan kulmakivi. Usein emme edes tiedä, mitä olemme tilanneet, sillä emme voi olla varmoja, että tuote on kunnossa. Välillä kuluttajalle joutuukin virheellinen tuote, mutta se ei välttämättä vielä vaikuta kuluttajan mielipiteeseen yrityksestä. Mutta jos virheitä sattuu usein, menee luottamus lopullisesti. Sitä on enää sen jälkeen vaikeaa korjata. Tästä päästäänkin valtaan. Valta voi olla erilaista. Tunnetut brändit tuovat valtaa, sillä vaikka yritys tekisi jonkin virheen, siltä ei kaikkoa ainakaan kaikki asiakkaat. Valtaa voi saada silti muissakin tilanteissa. Esimerkiksi pankit käyttävät valtaansa ja siirtävät pankkitoiminnot nettiin. Joissakin tapauksissa suhteen heikompi osapuoli saattaa kokea hyväksikäyttöä, mutta kun ei tiedä paremmasta ratkaisusta, tyytyy alistumaan. Esimerkiksi näiden pankkitoimintojen sähköistyminen saattaa olla joillekin liian iso harppaus, mutta siihen on sopeuduttava, sillä paluuta vanhaan järjestelmään ei ole. Ei ole mitään erityistä sääntöä, miten usein pitäisi kontaktoida suhteen toista osapuolta. Se riippuu aivan tilanteesta. Esimerkiksi kiinteistönvälittäjiin kontaktoidaan harvoin, mutta silti luottamus yritykseen pysyy. Päinvastainen esimerkki taas on kaupassa käynti, joka on pysyvä suhde, tarvitaan useita käyntejä, mutta suhde ei ole tiivis. Kiinteistönvälittäjällä on näissä esimerkeissä helpompi rooli, sillä vanhat asiakkaat luultavasti asioivat uudestaan samassa liikkeessä, vaikka hinnat kohoisivatkin. Kaupassa taas hinnan nousu saattaa aiheuttaa liikkeen vaihdon.\nMitä sitten voisi tehdä, jotta suhteesta saisi tuottavamman? Asiakkaita täytyy tutkia jatkuvasti. Ketkä asiakkaista käyvät riittävän usein yrityksessä? Mitä he haluavat yritykseltä ja vastaako se tarjontaa? Pitkäaikaiset asiakkaat ovat parempia, sillä silloin ei mene niin paljoa markkinointikustannuksia. Ei tarvitse haalia lisää asiakkaita alennuksilla, jotka ovat yritykselle tappiollisia, asiakkaat suosittelevat yritystä eivätkä tuijota hintaa. Tarvittaessa yritys pystyy nostamaan hieman hintaa ilman, että kaikki asiakkaat kaikkoavat. Isoissa yrityksissä olisi hyvä nimittää päälliköitä hoitamaan suhteita, kuten CRM-päällikkö ja oman talon asioista vastaava henkilö. Silloin kaikkien ei tarvitse keskittyä suhteiden pysyvyyteen, vaan kaikkeen muuhunkin voidaan panostaa samanaikaisesti. Kilpailu vaikeutuu, jos asiakkaat pysyvät yhdellä yrityksellä. He eivät helposti lähde kilpailijan matkaan, vaikka kaikki ei aina toimisikaan. Silti ei kannata jättää asioita sen varaan, sillä useat ongelmatilanteet karsivat pitkäaikaisiakin asiakkaita. Kilpailijat voivat olla myös asiakkaita tai liikekumppaneitakin. Yritykset voivat tehdä yhteistyötä, jotta saavat alan kukoistamaan. Kaikkia verkoston jäseniä kannattaa arvioida, että mikä heidän roolinsa on ja ovatko he kannattavia yritykselle. Jos joku ei ole kannattava, ei sen suhteen eteen kannata tehdä kauheasti töitä, vaan panostaa kannattaviin suhteisiin.\nMitä jäi mieleen kirjasta?\nKirjassa oli poikkeuksellisesti otettu huomioon myös rikollisverkosto. R17 käsittelee järjestäytynyttä rikollisuutta, joka vaikuttaa lailliseenkin liiketoimintaan. Rikollisilla on omat verkostonsa, joita rikollisuuden ulkopuoliset henkilöt eivät tiedä, sillä muuten he saattaisivat ilmiantaa rikolliset. On ymmärrettävää, että tietokirjoissa ei haluta puhua rikollisuudesta, jotta kunnon kansalaiset eivät siirry kaidalta tieltä rikollisuuden uralle. Kumminkin ainakin lähes kaikkia yrityksiä koskee jollakin tapaa rikollisuus ja se on otettava huomioon myös omassa liiketoiminnassa. On osattava varautua, että rikolliset hoitavat osan alan tarpeista. He pystyvät tuottamaan palvelun tai toimittamaan tuotteen halvemmalla, sillä he eivät maksa veroja tai ostavat tuotteen halvemmalla toiselta rikolliselta. Yllättävän monet varmasti ostavat rikollisilta, sillä he haluavat säästää rahaa. Kaikkia asiakkaita ei kiinnosta, onko yrityksen toiminta laillista vai ei. Silloin he ostavat vain siltä yritykseltä, joka lupaa halvimmalla. Esimerkki rikollisesta toiminnasta on paljon puhuttu rakennusalan harmaa talous. He siis ottavat pimeästi rahat, eikä maksa veroja tuottamastaan työstä. Silloin he pystyvät kilpailemaan muiden yritysten kanssa sillä, että he tuottavat selvästi halvemmalla palvelunsa. Laillinen yritys voi kumminkin kilpailla laittomia yrityksiä vastaan. Esimerkiksi heiltä saa toimintatakuun tai palautusoikeuden. He ovat myös usein ekologisempia tai muuten suosittujen arvojen mukaisia. Heistä saa myös paremmin tietoa esimerkiksi muiden kokemuksista yrityksen laadusta. Heistä löytyy muutenkin paremmin julkisia tietoja, sillä niitä ei tarvitse piilotella.\nKirja oli ristiriidassa sisältönsä ja kirjoittajan asettamien tavoitteiden kanssa. Tuntui, ettei kirjailija edes itse tiennyt, mitä kirjoitti. Miksi muuten kirjan sisältö menisi ohi kirjailijan oman kuvauksen? Muutenkin kirja keskittyi mielestäni liikaa suhteisiin. Muu liiketoiminta jätettiin oikeastaan kokonaan huomiotta. Se on kumminkin yhtä tärkeää kuin suhteista huolehtiminen. Kirjailijan ideana kyllä saattoi olla suhteiden tärkeyden korostaminen. Se onnistui todella hyvin, mutta jotkut saattavat kirjan ansiosta ajatella, että tuotteen ei tarvitsekaan olla hyvä. Se on osittain totta, sillä vaikka ravintolassa olisi huonommat ateriat, mutta palvelu loistavaa, saattaa siellä käydä paljon asiakkaita. Kumminkaan ruoka ei saa olla täysin luokatonta, sillä sitä ei pelasta enää maailman paraskaan palvelu. Kirjassa oli paljon tietoa suhteiden hoidosta ja mitä kaikkia suhteita tulee hoitaa. Osaa en ollut ollenkaan ajatellut, että niitäkin tarvitsee hoitaa ja ottaa huomioon, kuten kilpailijoiden kanssa tehtävä yhteistyö. Se kuulosti todella oudolle, että pitäisi ajatella hyvää kilpailijoista, sillä hehän yrittävät saada kaikki asiakkaat itselleen. Mutta kilpailijat pitäisi ajatella kehittämisen mahdollistajina.\nTagit: 30R, 4P, erilainen markkinointi, markkinointi, suhdemarkkinointi


Eläintautilaki 441/2013 - Säädökset alkuperäisinä - FINLEX ®\nOlet tässä: Finlex › Lainsäädäntö › Säädökset alkuperäisinä › 2013 › 441/2013\nTätä lakia sovelletaan Suomen valtion rajat ylittäviin eläinten, eläimistä saatujen tuotteiden ja muiden eläintauteja levittävien esineiden siirtoihin, jollei asiasta säädetä eläinlääkinnällisestä rajatarkastuksesta annetussa laissa (1192/1996).\n1) tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä annettu Euroopan parlamentin ja neuvoston asetus (EY) N:o 999/2001;\n2) lemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista ja neuvoston direktiivin 92/65/ETY muuttamisesta annettu Euroopan parlamentin ja neuvoston asetus (EY) N:o 998/2003 (lemmikkieläinasetus);\n3) salmonellan ja muiden tiettyjen elintarvikkeiden kautta tarttuvien tiettyjen zoonoosien aiheuttajien valvonnasta annettu Euroopan parlamentin ja neuvoston asetus (EY) N:o 2160/2003 (zoonoosiasetus);\n4) rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta annettu Euroopan parlamentin ja neuvoston asetus (EY) N:o 882/2004 (valvonta-asetus);\n5) ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä annettu Euroopan parlamentin ja neuvoston asetus (EY) N:o 854/2004; sekä\n6) muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä sekä asetuksen (EY) N:o 1774/2002 kumoamisesta annettu Euroopan parlamentin ja neuvoston asetus (EY) N:o 1069/2009.\n1) eläinten terveyteen liittyvistä ongelmista yhteisön sisäisessä nautaeläinten ja sikojen kaupassa annettu neuvoston direktiivi 64/432/ETY;\n2) eläintaudeista ilmoittamisesta yhteisössä annettu neuvoston direktiivi 82/894/ETY;\n3) eläinten terveyttä koskevista vaatimuksista yhteisön sisäisessä naudansukuisten kotieläinten pakastetun siemennesteen kaupassa ja tuonnissa annettu neuvoston direktiivi 88/407/ETY;\n4) eläinten terveyttä koskevista vaatimuksista yhteisön sisäisessä naudansukuisten kotieläinten alkioiden kaupassa ja tuonnissa kolmansista maista annettu neuvoston direktiivi 89/556/ETY;\n5) eläinlääkärintarkastuksista yhteisön sisäisessä kaupassa sisämarkkinoiden toteuttamista varten annettu neuvoston direktiivi 89/662/ETY;\n6) eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa annettu neuvoston direktiivi 90/425/ETY;\n7) eläinten terveyttä koskevista vaatimuksista yhteisön sisäisessä siansukuisten kotieläinten siemennesteen kaupassa ja tuonnissa annettu neuvoston direktiivi 90/429/ETY;\n8) eläinten terveyttä koskevista vaatimuksista yhteisön sisäisessä lampaiden ja vuohien kaupassa annettu neuvoston direktiivi 91/68/ETY;\n9) afrikkalaisen hevosruton valvontasäännöistä ja torjuntatoimenpiteistä annettu neuvoston direktiivi 92/35/ETY;\n10) eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset annettu neuvoston direktiivi 92/65/ETY (neuvoston direktiivi 92/65/ETY);\n11) yhteisön toimenpiteistä Newcastlen taudin torjumiseksi annettu neuvoston direktiivi 92/66/ETY;\n12) eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset annettu neuvoston direktiivi 92/118/ETY;\n13) yhteisön yleisistä toimenpiteistä tiettyjen eläintautien torjumiseksi sekä swine vesicular -tautiin liittyvistä erityistoimenpiteistä annettu neuvoston direktiivi 92/119/ETY;\n14) eläimiä ja eläintuotteita koskevien todistusten laadinnasta annettu neuvoston direktiivi 96/93/EY;\n15) lampaan bluetongue-taudin torjunta- ja hävittämistoimenpiteitä koskevista erityissäännöksistä annettu neuvoston direktiivi 2000/75/EY;\n16) yhteisön toimenpiteistä klassisen sikaruton torjumiseksi annettu neuvoston direktiivi 2001/89/EY;\n17) erityissäännöksistä afrikkalaisen sikaruton torjumiseksi ja direktiivin 92/119/ETY muuttamisesta Teschenin taudin ja afrikkalaisen sikaruton osalta annettu neuvoston direktiivi 2002/60/EY;\n18) ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä annettu neuvoston direktiivi 2002/99/EY;\n19) yhteisön toimenpiteistä suu- ja sorkkataudin torjumiseksi, direktiivin 85/511/EY sekä päätösten 89/531/ETY ja 91/665/ETY kumoamisesta ja direktiivin 92/46/ETY muuttamisesta annettu neuvoston direktiivi 2003/85/EY;\n20) tiettyjen zoonoosien ja niiden aiheuttajien seurannasta, neuvoston päätöksen 90/424/ETY muuttamisesta ja neuvoston direktiivin 92/117/ETY kumoamisesta annettu Euroopan parlamentin ja neuvoston direktiivi 2003/99/EY;\n21) yhteisön toimenpiteistä lintuinfluenssan torjumiseksi ja direktiivin 92/40/ETY kumoamisesta annettu neuvoston direktiivi 2005/94/EY;\n22) vesiviljelyeläimiin ja niistä saataviin tuotteisiin sovellettavista eläinten terveyttä koskevista vaatimuksista sekä vesieläinten tiettyjen tautien ehkäisemisestä ja torjunnasta annettu neuvoston direktiivi 2006/88/EY;\n23) eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta annettu neuvoston direktiivi 2009/156/EY; sekä\n24) eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista annettu neuvoston direktiivi 2009/158/EY.\nVäestön suojaamisesta eläimistä ihmisiin tarttuvilta taudeilta säädetään myös tartuntatautilaissa (583/1986).\n1) valvottaviin eläintauteihin, jotka aiheuttavat sellaista taloudellista vahinkoa eläintenpidolle, vahinkoa luonnonvaraisille eläinkannoille, vaaraa ihmisten terveydelle taikka vahinkoa eläinten tai tavaroiden viennille ja kaupalle, että taudin vastustaminen on näiden suojaamiseksi perusteltua;\n2) vaarallisiin eläintauteihin, jotka merkittävästi vaikeuttavat kotieläintuotannon toimintaedellytyksiä, merkittävästi vahingoittavat luonnonvaraisia eläinkantoja, merkittävästi estävät tai haittaavat eläinten tai tuotteiden vientiä ja kauppaa taikka voivat tarttua eläimestä ihmiseen aiheuttaen vakavan sairauden; sekä\n3) helposti leviäviin eläintauteihin, jotka täyttävät edellä 2 kohdassa säädetyt edellytykset sekä lisäksi leviävät erityisen helposti.\n1) uudella vakavalla eläintaudilla ennen esiintymätöntä tai erittäin harvinaista, haitallisilta vaikutuksiltaan vastustettaviin eläintauteihin verrattavaa eläintautia, jota ei ole nimetty vastustettavaksi tai ilmoitettavaksi eläintaudiksi;\n2) zoonoosilla eläintautia, joka voi siirtyä eläimen ja ihmisen välillä;\n3) taudille alttiilla lajilla eläinlajia, johon eläintaudin tieteellisen selvityksen perusteella tiedetään tai oletetaan voivan tarttua tai joka on määritelty taudille alttiiksi lajiksi Euroopan unionin lainsäädännössä;\n4) siipikarjalla lintuja, joita pidetään lihan, kulutukseen tarkoitettujen munien tai muiden valmisteiden tuottamista, riistalintujen istuttamista taikka edellä mainittujen lintujen tuottamiseen tähtääviä kasvatusohjelmia varten;\n5) nautaeläimillä kaikkia kesynautarotuja, biisoneita ja vesipuhveleita;\n6) apinoilla simiae- ja prosimiaeheimoon kuuluvia lajeja;\n7) lemmikkieläimellä lemmikkieläinasetuksessa tarkoitettua lemmikkieläintä;\n8) vesieläimillä vedessä eläviä kaloja, äyriäisiä ja nilviäisiä;\n9) vesiviljelyeläimillä viljelylaitoksessa olevia, viljelylaitoksesta peräisin olevia ja viljelylaitokseen toimitettavaksi tarkoitettuja vesieläimiä;\n10) vektorilla vesieläintä ja selkärangatonta maaeläintä, joka voi levittää eläintautia eläimestä toiseen eläimeen, eläimestä ihmiseen tai ihmisestä eläimeen sairastumatta siihen itse;\n11) sukusoluilla eläinten lisäämiseksi tarkoitettuja hedelmöitettyjä tai hedelmöittymättömiä sukusoluja;\n12) alkioilla nisäkkäiden varhaisia kehitysasteita, jotka on tarkoitus siirtää vastaanottajaeläimeen;\n13) eläimestä saadulla tuotteella mitä tahansa eläimestä peräisin olevaa tuotetta, jonka välityksellä eläintauti voi levitä;\n14) eläimistä vastuussa olevalla toimijalla eläintunnistusjärjestelmästä annetussa laissa (238/2010) tarkoitettua eläimistä vastuussa olevaa toimijaa;\n15) pitopaikalla eläintunnistusjärjestelmästä annetussa laissa tarkoitettua pitopaikkaa;\n17) eläinlääkärillä henkilöä, jolla on eläinlääkärinammatin harjoittamisesta annetun lain (29/2000) nojalla oikeus harjoittaa eläinlääkärinammattia Suomessa;\n18) valvontaviranomaisella Elintarviketurvallisuusvirastoa, aluehallintovirastoa ja kunnaneläinlääkäriä;\n19) eläimen lopettamisella eläimen kuoleman aiheuttavaa toimenpidettä, jonka seurauksena saatavaa lihaa ei ole tarkoitettu käytettäväksi elintarvikkeena;\n20) eläimen teurastamisella eläimen kuoleman aiheuttavaa toimenpidettä, jonka seurauksena saatava liha on tarkoitettu käytettäväksi elintarvikkeena;\n21) perkaamisella sisäelinten poistamista kaloista tarkoituksena käyttää kalat elintarvikkeena;\n22) perkaamolla elintarvikelaissa tarkoitettua elintarvikehuoneistoa, jossa perataan kaloja;\n23) markkinoille saattamisella myytäväksi tarjoamista taikka myyntiä tai muuta korvausta vastaan tai korvauksetta tapahtuvaa siirtämistä, ei kuitenkaan siirtämistä saman pitopaikan sisällä;\n24) karanteenilla pitopaikkaa, jossa eläimiä pidetään eristyksissä sen selvittämiseksi, esiintyykö niillä eläintautia;\n25) jäsenvaltiolla Euroopan unionin jäsenvaltiota sekä valtiota, joka Euroopan unionin sisämarkkinoiden toimintaa koskevaa Euroopan unionin lainsäädäntöä sovellettaessa rinnastetaan Euroopan unionin jäsenvaltioon Euroopan unionin ja kyseisen valtion välillä tehdyn sopimuksen perusteella;\n26) eläinten keräyskeskuksella pitopaikkaa, johon kootaan useasta eri pitopaikasta peräisin olevia eläimiä kaupan asetettavien erien muodostamiseksi;\n27) eläinvälittäjällä eläintunnistusjärjestelmästä annetussa laissa tarkoitettua eläinvälittäjää; sekä\n28) laboratoriolla tutkimuslaitosta, diagnostista tai analyyttistä laboratoriota ja mitä tahansa muuta paikkaa, jossa tutkitaan tai analysoidaan eläimistä tai niiden elinympäristöstä peräisin olevia näytteitä.\nValtioneuvoston asetuksella säädetään, mitä pitopaikkoja ja minkä eläintautien valvontaa pakollinen terveysvalvonta koskee, sekä annetaan tarkemmat säännökset velvoitteista. Tarkemmat säännökset näytteiden määrästä, näytteenoton tiheydestä, tavasta, jolla näytteet otetaan ja lähetetään tutkittaviksi, näytteiden tutkimisesta laboratoriossa sekä näytteitä koskevasta kirjanpidosta annetaan maa- ja metsätalousministeriön asetuksella. Maa- ja metsätalousministeriön asetuksella voidaan lisäksi antaa tarkempia säännöksiä 2 momentissa tarkoitettujen viranomaistarkastusten tiheydestä ja sisällöstä.\nPitopaikat, joita vapaaehtoinen terveysvalvonta koskee, jaetaan terveysluokkiin sen mukaan, kuinka suurella todennäköisyydellä niissä ei esiinny eläintautia, jota valvotaan. Luokittelussa otetaan huomioon pitopaikassa pidettävillä ja niiden kanssa kosketuksessa olleilla eläimillä epäillyt ja todetut eläintaudit, 2 momentissa tarkoitettujen tutkimusten tulokset sekä se, kuinka kauan pitopaikassa on toteutettu vapaaehtoista terveysvalvontaa. Pitopaikkojen valvontaan sovelletaan, mitä 8 §:n 2 momentissa säädetään.\nAluehallintovirasto voi peruuttaa terveysluokkaa koskevan päätöksensä, jos pitopaikassa ei noudateta 9 §:n 2 momentissa tarkoitettuja kieltoja, ehtoja, rajoituksia ja velvoitteita. Aluehallintoviraston tulee peruuttaa terveysluokkaa koskeva päätös, jos pitopaikasta vastuussa oleva toimija ilmoittaa lopettavansa terveysvalvonnan kyseisen pitopaikan osalta.\nJos kunnaneläinlääkäri epäilee tai toteaa eläimellä olevan vastustettava, ilmoitettava tai uusi vakava eläintauti taikka jos hän vastaanottaa 14 tai 15 §:ssä tarkoitetun ilmoituksen, hänen on ilmoitettava asiasta aluehallintovirastolle. Lisäksi kunnaneläinlääkärin on kuukausittain toimitettava aluehallintovirastolle yhteenveto kaikista virka-alueellaan todetuista vastustettavista, ilmoitettavista ja uusista vakavista eläintaudeista.\nAluehallintoviraston on saatettava vastaanottamansa 1 momentissa sekä 14 ja 15 §:ssä tarkoitetut ilmoitukset Elintarviketurvallisuusviraston tietoon. Lisäksi aluehallintoviraston on kuukausittain toimitettava Elintarviketurvallisuusvirastolle kooste 1 momentissa tarkoitetuista yhteenvedoista. Elintarviketurvallisuusviraston on ilmoitettava vastustettavien ja uusien vakavien eläintautien esiintymisestä maa- ja metsätalousministeriölle.\nElintarviketurvallisuusviraston tulee seurata eläinten yleistä terveydentilaa sekä eläintautien esiintymistä tässä luvussa tarkoitettujen ilmoitusten, suorittamiensa laboratoriotutkimusten, muiden laboratorioiden lähettämien tietojen ja mikrobi- ja loiskantojen sekä eläinlääkärinammatin harjoittamisesta annetun lain 12 §:n 1 momentissa tarkoitettujen, eläinlääkäreiden hoitamia tautitapauksia koskevien tilastotietojen perusteella.\nElintarviketurvallisuusvirasto voi toteuttaa seurantatutkimuksen itse tai määrätä sen muun valvontaviranomaisen tehtäväksi. Tutkimukseen liittyvä näytteenotto ja näytteiden tutkittavaksi lähettäminen voidaan määrätä myös 2 momentissa tarkoitetun toimijan tai laitoksen tehtäväksi, jos se on mahdollista ottaen huomioon näytteiden laatu ja tehtävässä vaadittavat tiedot ja taidot. Elintarviketurvallisuusvirasto voi lisäksi sopia eläinlääkintähuoltolain (765/2009) 12 §:ssä tarkoitettua valtakunnallista eläinten terveydenhuolto-ohjelmaa hallinnoivan tahon kanssa seurantatutkimukseen liittyvien näytteiden ottamisesta ohjelmaan sisältyvien eläinlääkärikäyntien yhteydessä.\nElintarviketurvallisuusviraston on laadittava suunnitelma eläinten yleisen terveydentilan ja eläintautien esiintymisen seurannasta. Suunnitelmasta on käytävä ilmi, mitä 17 §:ssä tarkoitettuja seurantatutkimuksia aiotaan toteuttaa sekä miten ja missä määrin Elintarviketurvallisuusvirastoon muita kuin seurantatutkimuksia varten lähetettyjä näytteitä aiotaan hyödyntää eläinten yleisen terveydentilan ja eläintautien esiintymisen seurannassa. Suunnitelma on päivitettävä vuosittain.\nValvontaviranomaisen, joka epäilee eläimellä vastustettavaa tai uutta vakavaa eläintautia taikka vastaanottaa 14 tai 15 §:ssä tarkoitetun, vastustettavaa tai uutta vakavaa eläintautia koskevan ilmoituksen, on viipymättä tutkittava eläin ja otettava siitä tarvittavat näytteet. Valvontaviranomaisen on myös tutkittava pitopaikan olosuhteet, muut eläimet, rehut ja kuivikkeet sekä otettava pitopaikasta tarvittavat näytteet. Jos kyseessä on luonnonvarainen eläin, valvontaviranomaisen on huolehdittava tarvittavien näytteiden ottamisesta eläimen elinympäristöstä. Valvontaviranomaisen on toimitettava näytteet laboratorioon, jossa ne on tutkittava taudin toteamiseksi tai pois sulkemiseksi.\n1) ajankohta, jona tauti on todennäköisesti tullut pitopaikkaan;\n2) mahdolliset tartuntalähteet;\n3) eläimistä saadut tuotteet sekä muut aineet ja tavarat, joihin tauti on voinut siirtyä; sekä\n4) muut pitopaikat, joista tauti on voinut siirtyä pitopaikkaan tai joihin tauti on voinut levitä pitopaikasta tai joissa pidettävät eläimet ovat voineet sairastua samasta tartuntalähteestä.\n1) määrätä pitopaikan eläimet eristettäviksi tai pidettäviksi sisätiloissa sekä kieltää eläinten siirrot pitopaikan eri eläintenpitoyksiköiden välillä tai rajoittaa niitä;\n2) määrätä eläinten terveydentilan seurannasta ja sitä koskevasta kirjanpitovelvollisuudesta;\n3) kieltää eläinten, eläimistä saatujen tuotteiden sekä tartuntaa mahdollisesti levittävien muiden aineiden ja tavaroiden siirtäminen pois pitopaikasta tai pitopaikkaan, rajoittaa siirtämistä tai asettaa sille ehtoja sekä määrätä mainittujen tuotteiden, aineiden ja tavaroiden säilyttämisestä ja käsittelystä;\n4) määrätä pitopaikan eläinten, eläimistä saatujen tuotteiden ja eläinten elinympäristön tutkimisesta sekä pitopaikan eläinten rokottamisesta, lääkitsemisestä tai muusta käsittelystä;\n5) määrätä eläinten rokottamiseen, lääkitsemiseen tai muuhun käsittelyyn liittyvistä kirjanpitoa, eläinten ja tuotteiden merkitsemistä taikka viranomaisille tehtäviä ilmoituksia koskevista toimijan velvollisuuksista;\n6) rajoittaa henkilöiden muuta kuin välttämätöntä liikkumista pitopaikkaan ja sieltä pois;\n7) määrätä välineiden, varusteiden ja suojavaatteiden käytöstä pitopaikassa sekä määrätä niiden sekä eläinsuojien ja eläinten kanssa kosketuksissa olevien pintojen sekä pitopaikassa käyvien ajoneuvojen puhdistuksesta ja desinfioinnista;\n8) määrätä toimenpiteistä, joilla pyritään estämään luonnonvaraisten eläinten ja vektorien pääsy kosketuksiin pitopaikan eläinten kanssa taikka lemmikkieläinten pääsy kosketuksiin muiden eläinten kanssa;\n9) määrätä pitopaikan tai perkaamon poistoveden käsittelystä ja desinfioinnista; sekä\n10) määrätä pitopaikan eläimiä, eläimistä saatuja tuotteita sekä tartuntaa mahdollisesti levittäviä muita tuotteita ja rehuja koskevasta kirjanpitovelvollisuudesta siltä osin kuin asiasta ei ole säädetty muualla laissa.\nAluehallintoviraston on kumottava 23 §:n 1 momentin nojalla tehty päätös välittömästi, kun eläintautia ei enää epäillä. Päätös on kumottava myös, kun on voitu laboratoriotutkimuksin tai muulla riittävällä tavalla varmistua siitä, ettei eläintautia enää esiinny pitopaikassa tai ettei eläintaudista enää aiheudu vaaraa ihmisten tai eläinten terveydelle pitopaikassa tehtyjen toimenpiteiden seurauksena. Uuden vakavan eläintaudin leviämisen estämiseksi tehty päätös on kumottava viimeistään kuukauden kuluttua päätöksen antamisesta, jollei tautia ole siihen mennessä nimetty vastustettavaksi eläintaudiksi.\nKiireellisessä tilanteessa, jossa kunnaneläinlääkäri epäilee tai eläimellä todetaan olevan vastustettava tai uusi vakava eläintauti ja jossa välittömät toimenpiteet ovat tarpeen taudin leviämisen estämiseksi eikä aluehallintovirasto ole vielä ryhtynyt asiassa toimenpiteisiin, kunnaneläinlääkäri voi tehdä väliaikaisesti voimassa olevan 23 §:n 1 momentissa tarkoitetun päätöksen. Päätös on välittömästi alistettava aluehallintoviraston ratkaistavaksi. Aluehallintoviraston on tehtävä asiassa oma päätöksensä viivytyksettä, kuitenkin viimeistään neljäntoista vuorokauden kuluessa väliaikaisen päätöksen antamisesta.\n1) määrätä eläimiä lopetettaviksi, teurastettaviksi tai perattaviksi;\n2) määrätä eläimistä saatujen tuotteiden sekä tartuntaa mahdollisesti levittävien muiden aineiden ja tavaroiden käsittelystä, käytöstä ja hävittämisestä;\n3) määrätä, että pitopaikassa on suoritettava perusteellinen puhdistus ja desinfiointi;\n4) määrätä, että laitumet ja muut ulkoalueet on käsiteltävä tartunnan hävittämiseksi tai määrätä ne käyttökieltoon;\n5) määrätä hävitettäviksi sellaiset esineet ja rakenteet, joita ei voida puhdistaa tai desinfioida taikka joiden puhdistus ja desinfiointi tulisi esineiden ja rakenteiden arvo huomioon ottaen suhteettoman kalliiksi;\n6) kieltää uusien eläinten tuomisen pitopaikkaan ennen kuin riittävä aika on kulunut puhdistuksesta ja desinfioinnista tai rakenteiden uusimisesta; sekä\n7) määrätä pitopaikassa olevia ja sinne tuotavia eläimiä koskevista tutkimuksista.\nElintarviketurvallisuusvirasto voi tehdä 1 momentissa tarkoitetun päätöksen myös vaarallista, helposti leviävää tai uutta vakavaa eläintautia koskevan virallisen eläintautiepäilyn perusteella, jos se on välttämätöntä taudin leviämisen estämiseksi ja jos tautia ei voida todeta tai epäilyä sulkea pois kohtuullisessa ajassa taudin tarttuvuuteen, leviävyyteen ja sen aiheuttamiin haittoihin nähden.\nJos kyseessä on valvottavaa tai uutta vakavaa eläintautia koskeva virallinen eläintautiepäily taikka tällainen eläintauti on todettu, Elintarviketurvallisuusvirasto voi eläimen omistajan hakemuksesta tehdä päätöksen yhden tai useamman pitopaikassa pidettävän eläimen lopettamisesta tai teurastamisesta taikka kalojen perkaamisesta. Päätös voidaan tehdä vain tapauksessa, jossa 23 §:n 1 momentin 1—3 kohdissa tarkoitetut kiellot, ehdot, rajoitukset tai toimenpiteet huomattavasti vaikeuttavat eläinten pitoa taloudellisista tai eläinten hyvinvointiin liittyvistä syistä ja jossa eläinten lopettaminen tai teurastaminen taikka kalojen perkaaminen on välttämätöntä eläintaudin hävittämiseksi pitopaikasta. Eläimen omistaja vastaa päätöksen täytäntöönpanosta.\n5) tavasta, jolla eläinten ostajia ja pitopaikassa vierailevia henkilöitä ohjataan suojautumaan tartunnalta; sekä\nAluehallintoviraston on 22 §:ssä tarkoitetun selvityksen yhteydessä mahdollisuuksien mukaan jäljitettävä ne helposti leviävän tai vaarallisen eläintaudin leviämisen vaaraa aiheuttavat tuotteet, jotka on saatu pitopaikassa pidetyistä taudille alttiisiin eläinlajeihin kuuluvista eläimistä sen ajankohdan jälkeen, jona tauti on selvityksen perusteella todennäköisesti tullut pitopaikkaan.\nTartunta-alueella sijaitsevista pitopaikoista vastuussa olevat toimijat voidaan määrätä noudattamaan 23 §:n 1 momentissa tarkoitettuja välttämättömiä kieltoja, ehtoja, rajoituksia ja velvoitteita taudin leviämisen estämiseksi.\nPäätöksen tartunta-alueen perustamisesta ja lakkauttamisesta sekä alueella noudatettavista kielloista, ehdoista, rajoituksista ja velvoitteista tekee Elintarviketurvallisuusvirasto. Päätöksen täytäntöönpanoon sovelletaan, mitä 23 §:n 2 momentissa säädetään. Tartunta-alue on välittömästi lakkautettava, kun sen perustamiselle säädettyjä edellytyksiä ei enää ole.\n1) määrätä, että kunnaneläinlääkärin tai aluehallintoviraston on tarkastettava rajoitusvyöhykkeellä sijaitsevat pitopaikat, joissa pidetään taudille alttiisiin lajeihin kuuluvia eläimiä, ja näissä pitopaikoissa pidettävät eläimet sekä ottamaan tarvittavat näytteet taudin varalta;\n2) määrätä, että vyöhykkeellä sijaitsevasta pitopaikasta vastuussa olevan toimijan on eristettävä vyöhykkeellä pidettävät eläimet tai pidettävä niitä sisätiloissa taikka kieltää eläinten siirtäminen pitopaikan eri eläintenpitoyksiköiden välillä, rajoittaa siirtämistä tai asettaa sille ehtoja;\n3) määrätä, että eläimistä vastuussa olevien toimijoiden tulee seurata vyöhykkeellä pidettävien eläinten terveydentilaa, käsitellä mainitut eläimet ja vyöhykkeellä olevat alkiot ja sukusolut taikka lääkitä eläimet sekä pitää kirjaa eläinten terveydentilan seurannasta, käsittelystä ja lääkitsemisestä;\n4) kieltää eläinten, eläimistä saatujen tuotteiden, eläinten kuljetuskaluston sekä eläintautia mahdollisesti levittävien muiden aineiden ja tavaroiden kuljetuksen tai muun siirtämisen vyöhykkeellä, sen rajojen yli tai sen kautta, rajoittaa sitä tai asettaa sille ehtoja;\n5) kieltää vyöhykkeeltä peräisin olevien eläinten ja niistä saatujen tuotteiden saattamisen markkinoille taikka käyttämisen ihmisten tai eläinten ravinnoksi, rajoittaa mainittua toimintaa sekä määrätä tavasta, jolla eläimistä vastuussa olevien toimijoiden ja tuotteiden haltijoiden on säilytettävä mainittuja eläimiä ja tuotteita sekä käytettyjä kuivikkeita tai käsiteltävä ne;\n6) määrätä eläimistä vastuussa olevien toimijoiden ja tuotteiden haltijoiden velvollisuudesta merkitä vyöhykkeeltä peräisin olevat eläimet ja eläimistä saadut tuotteet merkinnällä, joka kuvaa niiden alkuperää, vapautta eläintaudeista ja käsittelyä, taikka lisäämään merkintä eläinten ja tuotteiden mukana seuraaviin asiakirjoihin;\n7) rajoittaa henkilöiden liikkumista vyöhykkeellä sijaitsevissa pitopaikoissa ja eläinsuojissa sekä määrätä eläinten kanssa kosketuksessa olevien henkilöiden velvollisuudesta käyttää suojavaatteita, peseytyä sekä puhdistaa ja desinfioida vaatteitaan ja varusteitaan;\n8) määrätä vyöhykkeellä sijaitsevasta pitopaikasta vastuussa olevan toimijan estämään tartunnan leviäminen luonnonvaraisten eläinten, vektorien, lemmikkieläinten taikka pitopaikassa käyvien ajoneuvojen välityksellä;\n9) määrätä aluehallintoviraston toteuttamaan toimenpiteitä vyöhykkeen eri osien välisen rajan taikka vyöhykkeen ulkorajan ylittävien henkilöiden vaatteiden ja jalkineiden sekä ajoneuvojen ja tavaroiden puhdistamiseksi ja desinfioimiseksi sekä vyöhykkeellä sen estämiseksi, ettei eläintauti pääse leviämään luonnonvaraisten eläinten tai vektorien välityksellä;\n10) kieltää eläinten keinosiemennyksen, alkionsiirrot ja astutukset vyöhykkeellä, rajoittaa niitä tai asettaa niille ehtoja;\n11) kieltää eläintaudille alttiiden eläinlajien vapauttamisen luontoon sekä luonnonvaraisten eläintaudille alttiiden eläinlajien ruokinnan vyöhykkeellä;\n12) kieltää eläinten rokotuksen vyöhykkeellä; sekä\n13) määrätä eläimistä vastuussa olevien toimijoiden ja tuotteiden haltijoiden velvollisuudesta pitää kirjaa vyöhykkeellä olevista eläimistä, eläimistä saaduista tuotteista sekä tartuntaa mahdollisesti levittävistä tuotteista ja rehuista, ellei asiasta säädetä muualla laissa.\n1) esiintyy helposti leviävää eläintautia, joka uhkaa levitä muualle 4 luvussa ja 32—34 §:ssä tarkoitetuista toimenpiteistä huolimatta; tai\n2) esiintyy vastustettavaa eläintautia, jota ei voida hävittää nopeasti johtuen maantieteellisistä, ekologisista tai epidemiologisista tekijöistä tai taudin laajan levinneisyyden vuoksi, taikka eläintautia, jota vastustetaan maan muilla alueilla, ja rajoitusalueen perustaminen on perusteltua muiden alueiden hyvän eläintautitilanteen turvaamiseksi.\nJos helposti leviävän eläintaudin estämiseksi tai maan muiden alueiden hyvän eläintautitilanteen turvaamiseksi on välttämätöntä taikka Euroopan unionin lainsäädännössä sitä edellytettäessä voi maa- ja metsätalousministeriö päätöksellään:\n1) kieltää eläinten, eläimistä saatujen tuotteiden, eläinten kuljetusvälineiden sekä eläintautia mahdollisesti levittävien muiden aineiden ja tavaroiden kuljetuksen tai muun siirtämisen rajoitusalueella ja sieltä pois, rajoittaa sitä tai asettaa sille ehtoja;\n3) määrätä eläimistä vastuussa olevia toimijoita toimittamaan aluehallintovirastolle tietoja rajoitusalueella sijaitsevaan pitopaikkaan tuotujen ja sieltä pois siirrettyjen eläinten lajeista, määristä ja tunnistusmerkinnöistä;\n4) määrätä eläinten kuljettajia ja välittäjiä toimittamaan aluehallintovirastolle tietoja rajoitusalueella, -alueelta tai -alueelle kuljettamistaan tai välittämistään eläimistä, niiden kuljetuksesta sekä välitettyjen eläinten osto- ja myyntitapahtumista;\n5) määrätä eläimistä vastuussa olevien toimijoiden ja tuotteiden haltijoiden velvollisuudesta merkitä rajoitusalueelta peräisin olevat eläimet ja eläimistä saadut tuotteet merkinnällä, joka kuvaa niiden alkuperää, vapautta eläintaudeista ja käsittelyä, taikka lisäämään merkintä eläinten ja tuotteiden mukana seuraaviin asiakirjoihin; sekä\n6) määrätä, että sen, joka siirtää eläimiä tai eläimistä saatuja tuotteita pois rajoitusalueelta, on todistettava eläinten ja tuotteiden alkuperä ja vapaus eläintaudista kunnaneläinlääkärin antamalla virallisella terveystodistuksella.\nElintarviketurvallisuusvirasto voi päätöksellään määrätä tartunta-alueella, rajoitusvyöhykkeellä ja rajoitusalueella sijaitsevissa pitopaikoissa pidettäviä, taudille alttiiseen lajiin kuuluvia eläimiä lopetettaviksi, jos alueella tai vyöhykkeellä esiintyy helposti leviävää eläintautia, joka uhkaa levitä muualle maahan 4 luvussa sekä 32—36 §:ssä tarkoitetuista toimenpiteistä huolimatta, alueella tai vyöhykkeellä on paljon taudille alttiiseen lajiin kuuluvia eläimiä, joita ei voida suojata tartunnalta, ja eläinten lopettaminen on välttämätöntä taudin leviämisen estämiseksi. Elintarviketurvallisuusvirasto voi myös määrätä, että eläimet on ennen lopettamista rokotettava, jos eläimiä ei voida lopettaa riittävän nopeasti taudin leviämisen estämiseksi.\nElintarviketurvallisuusvirasto voi päätöksellään ja eläimen omistajan hakemuksesta määrätä eläimiä lopetettaviksi tartunta-alueella, rajoitusvyöhykkeellä ja rajoitusalueella, jos eläinten siirtämistä koskevat, 32, 34 ja 36 §:ssä tarkoitetut kiellot, ehdot tai rajoitukset ovat olleet voimassa yli 14 vuorokautta ja huomattavasti vaikeuttavat eläinten pitoa taloudellisista tai eläinten hyvinvointiin liittyvistä syistä.\n1) taudista vapaat alueet;\n2) alueet, joilla toteutetaan seurantaa taudista vapaan aseman saavuttamiseksi;\n3) alueet, joiden asema taudin suhteen on määrittelemätön;\n4) alueet, joilla tautia esiintyy ja joilta se pyritään hävittämään; sekä\n5) alueet, joilla tautia esiintyy ja joilta sitä ei pyritä hävittämään.\nElintarvikelaissa tarkoitetun teurastamon, eläinsuojelulain (247/1996) 20 §:ssä tarkoitetun eläintarhan, tässä laissa tarkoitetun sperman keräysaseman sekä eläinlääkinnällisen rajatarkastusaseman on laadittava valmiussuunnitelma helposti leviävien ja vaarallisten eläintautien varalle, jos niissä käsitellään mainituille eläintaudeille alttiita eläinlajeja. Suunnitelmaan tulee sisältyä kuvaus epäillyn tai todetun eläintaudin johdosta suoritettavista toimenpiteistä. Suunnitelmassa tulee myös kuvata eläintautien vastustamista koskevaa henkilökunnan koulutusta sekä sisäistä tiedotusta ja viestintää. Teurastamoa koskeva valmiussuunnitelma voidaan sisällyttää elintarvikelain 20 §:ssä tarkoitettuun omavalvontasuunnitelmaan.\n1) velvoittaa eläimistä vastuussa olevia toimijoita seuraamaan taudille alttiisiin lajeihin kuuluvien eläinten terveydentilaa;\n2) velvoittaa eläimistä vastuussa olevia toimijoita pitämään taudille alttiisiin lajeihin kuuluvia eläimiä sisätiloissa;\n3) kieltää eläintaudin leviämisen vaaraa aiheuttava luonnonvaraisten eläinten ruokinta;\n4) velvoittaa eläimistä vastuussa olevia toimijoita suojaamaan ulkona pidettävien eläinten ruokintapaikat ja toteuttamaan muita toimenpiteitä sen estämiseksi, etteivät pitopaikoissa pidettävät eläimet saa tartuntaa luonnonvaraisista eläimistä;\n5) velvoittaa pitopaikoista vastuussa olevia toimijoita huolehtimaan pitopaikan eläinsuojissa käytettyjen vaatteiden ja jalkineiden puhdistuksesta ja desinfioimisesta;\n6) velvoittaa valvontaviranomaisia torjumaan ja seuraamaan vektorien esiintymistä;\n7) velvoittaa pitopaikoista vastuussa olevia toimijoita ja pitopaikoissa vierailevia henkilöitä toteuttamaan toimenpiteitä tartunnan leviämisen estämiseksi pitopaikoissa käyvien ajoneuvojen välityksellä; sekä\n8) kieltää taudille alttiisiin lajeihin kuuluvien eläinten vieminen eläinnäyttelyihin, eläinkilpailuihin tai muihin vastaaviin tilaisuuksiin.\nKunnaneläinlääkärin on tehtävä pitopaikoissa tarkastuksia 1 momentin 1—7 kohdassa tarkoitettujen velvoitteiden ja kieltojen noudattamisen valvomiseksi sekä ilmoitettava tarkastuksista aluehallintovirastolle.\nJos Suomessa on todettu esiintyvän helposti leviävää eläintautia, jonka levinneisyyttä ei tunneta tai joka uhkaa levitä edelleen 4 luvussa sekä 32—36 §:ssä tarkoitetuista toimenpiteistä huolimatta, taikka kyseessä on tällaista tautia koskeva virallinen eläintautiepäily, Elintarviketurvallisuusvirasto voi Euroopan unionin lainsäädännössä sitä edellytettäessä sekä taudin leviämisen estämiseksi ja tautitilanteen selvittämiseksi välttämättömistä syistä päätöksellään kieltää eläinten kuljetuksen koko maassa taikka rajoittaa sitä. Päätös voi olla voimassa enintään 14 vuorokauden ajan taudille alttiisiin lajeihin kuuluvien eläinten kuljetusten osalta ja enintään kolmen vuorokauden ajan muihin lajeihin kuuluvien eläinten kuljetusten osalta. Päätös on kumottava välittömästi sen jälkeen, kun kiellon tai rajoituksen asettamiselle säädettyjä edellytyksiä ei enää ole.\nEdellä 1 momentissa tarkoitettua spermaa saa säilyttää vain hyväksytyllä sperman keräysasemalla, hyväksytyssä spermavarastossa tai hyväksytyn alkioiden tuotantoryhmän tiloissa. Edellä 2 momentissa tarkoitettuja alkioita saa säilyttää vain hyväksytyn alkioiden keräys- tai tuotantoryhmän tiloissa, hyväksytyllä sperman keräysasemalla tai hyväksytyssä spermavarastossa. Vaatimukset eivät kuitenkaan koske spermaa ja alkioita, joita säilytetään omien tai omassa hallinnassa olevien eläinten keinolliseen lisäämiseen.\n1) aseman tilat soveltuvat eläinten pitämiseen ja eristämiseen, sperman keräykseen, käsittelyyn ja säilytykseen sekä välineiden huoltamiseen ja että nämä tilat on siten suunniteltu, rakennettu ja huollettavissa, että eläintautien leviäminen voidaan tehokkaasti estää;\n2) eläintautien leviämisen estämisestä asemalla vastaa nimetty eläinlääkäri; sekä\n3) aseman henkilöstöllä on tehtäviensä hoitamisen kannalta riittävät tiedot ja taidot.\nHyväksymistä koskevasta hakemuksesta tulee käydä ilmi toimijan sekä sperman keräysaseman yhteystiedot, ja hakemukseen on liitettävä kuvaus keräysasemalla harjoitettavasta toiminnasta sekä selvitys 1 momentin 1—3 kohdassa tarkoitetuista seikoista. Hyväksymistä koskevassa päätöksessä voidaan asettaa eläintautien leviämisen estämiseksi välttämättömiä ehtoja. Elintarviketurvallisuusvirasto antaa hyväksytylle sperman keräysasemalle Euroopan unionin lainsäädännössä edellytetyn hyväksymisnumeron.\nMaa- ja metsätalousministeriön asetuksella voidaan antaa tarkempia säännöksiä sperman keräysasemalle tuotavien ja asemalla pidettävien eläinten terveydentilaa koskevista vaatimuksista ja terveydentilan selvittämiseksi eläimelle tai sen pitopaikassa tai aikaisemmissa pitopaikoissa tehtävistä tarkastuksista ja tutkimuksista, asemalle tuotavien tai tuotujen eläinten eristämisestä tai karanteenissa pitämisestä, sperman keräysaseman toiminnan järjestämisestä sperman laadun turvaamiseksi ja eläintautien leviämisen estämiseksi sekä tähän liittyvistä 47 §:n 1 momentin 2 kohdassa tarkoitetun eläinlääkärin tehtävistä, sperman merkitsemisestä sekä eläimiä, niiden terveydentilaa ja spermaeriä koskevasta kirjanpidosta.\n2) keräysryhmän toiminnasta vastaa ryhmään kuuluva nimetty eläinlääkäri; sekä\nSperman keräysasema ja alkioiden keräysryhmä voidaan 47 ja 49 §:ssä säädetystä poiketen hyväksyä, vaikka kaikki mainituissa pykälissä hyväksymiselle säädetyt edellytykset eivät täyty, jos sperman tai alkioiden keräys on tarpeen tietyn eläinlajin tai -rodun jalostustoiminnan turvaamiseksi tai alkuperäisrotujen geenivarojen säilyttämiseksi ja jos edellytysten täyttymättä jääminen ei aiheuta vaaraa eläintautien leviämisestä. Tämän momentin nojalla kerättyä spermaa ja kerättyjä alkioita ei saa saattaa markkinoille Suomen rajojen ulkopuolella. Elintarviketurvallisuusvirasto antaa tämän momentin nojalla hyväksytylle keräysasemalle ja -ryhmälle kansallisen hyväksymistunnuksen.\nEdellä 1 momentin nojalla hyväksytyllä sperman keräysasemalla voidaan harjoittaa sperman keräystä ja 1 momentin nojalla hyväksytty alkioiden keräysryhmä voi toimia, vaikka kaikki 48 ja 50 §:ssä säädetyt vaatimukset eivät täyty, jos vaatimuksista poikkeaminen ei aiheuta vaaraa eläintautien leviämisestä.\n1) varastolla on toimintaan soveltuvat tilat ja välineet ja että se on siten rakennettu, eristetty ja huollettavissa, että sperman hygieeninen laatu ei vaarannu ja eläintautien leviäminen voidaan tehokkaasti estää; sekä\n2) varaston henkilöstöllä on tehtävän hoitamisen kannalta riittävät tiedot ja taidot.\n1) vesiviljelyeläinten kasvattaminen elintarvikkeeksi joko omaan käyttöön tai toimitettavaksi pieninä määrinä suoraan kuluttajille tai paikallisille vähittäisliikkeille edelleen kuluttajille toimitettaviksi;\n2) koristeeksi tarkoitettujen vesiviljelyeläinten kasvattaminen sellaisessa tekolammikossa, akvaariossa tai altaassa, josta ei ole suoraa yhteyttä ja jonka puhdistamatonta vettä ei päästetä mereen tai vesistöihin;\n3) kalojen tai äyriäisten kasvattaminen lammikoissa virkistyskalastusta varten ilman että niitä siirretään lammikosta jatkokasvatukseen tai istutuksiin; tai\n4) nilviäisten kasvattaminen veden puhdistamista varten.\nToimijalla on oltava Elintarviketurvallisuusviraston lupa kalojen perkaamiseen perkaamossa, jos kalat on kasvatettu vesiviljelylaitoksessa, johon on kohdistettu 23 §:ssä tarkoitettuja kieltoja, ehtoja tai rajoituksia helposti leviävän eläintaudin leviämisen estämiseksi taikka joka sijaitsee mainitun taudin vuoksi perustetulla rajoitusvyöhykkeellä tai 41 §:n 1 momentin 4 tai 5 kohdassa tarkoitetulla alueella, ja jos perattavat kalat ovat alttiitta kyseiselle taudille.\nEdellä 55 §:ssä tarkoitettua lupaa koskevassa hakemuksessa on ilmoitettava toimijan kotipaikka ja yhteystiedot sekä niiden pitopaikkojen yhteystiedot, joissa harjoitettavaa toimintaa hakemus koskee. Hakemukseen on liitettävä kuvaus toiminnasta sekä jokaista pitopaikkaa ja perkaamoa koskeva kirjallinen kuvaus siitä, miten pitopaikassa tai perkaamossa ennalta ehkäistään, seurataan ja torjutaan eläintauteja (omavalvonnan kuvaus). Perkaamon toimintaa koskevaan omavalvonnan kuvaukseen on myös liitettävä yksityiskohtainen kuvaus toiminnassa syntyvien jätteiden ja jätevesien käsittelystä.\n1) omavalvonnan kuvauksessa esitetyt toimet ovat riittäviä eläintautien havaitsemiseksi ja seuraamiseksi sekä niiden leviämisen estämiseksi tai vähentämiseksi;\n2) toiminta täyttää eläintunnistusjärjestelmästä annetun lain 21 §:ssä säädetyt vaatimukset luettelon pitämisestä; sekä\n3) toiminnasta ei aiheudu vakavaa vaaraa eläintautien leviämisestä.\nMaa- ja metsätalousministeriö voi päätöksellään kieltää taudille alttiiseen lajiin kuuluvien eläinten, niistä saatujen tuotteiden sekä mainittujen eläinten ja tuotteiden kanssa kosketuksessa olleiden kuljetusvälineiden, muiden esineiden ja aineiden toimittamisen 58 §:n 1 momentissa tarkoitetuille alueille tai rajoittaa sitä taikka asettaa sille ehtoja, jos:\n1) toisessa jäsenvaltiossa esiintyy helposti leviävää, vaarallista tai uutta vakavaa eläintautia; ja\n2) 58 §:ssä ja Euroopan unionin lainsäädännössä säädetyt vaatimukset sekä kyseisen jäsenvaltion omat toimenpiteet eivät ole riittäviä eläintaudin leviämisen estämiseksi tai Euroopan unionin lainsäädännössä sitä edellytetään.\n1) Suomessa esiintyy helposti leviävää, vaarallista tai uutta vakavaa eläintautia; ja\n2) 4, 5 ja 6 luvussa säädetyt toimenpiteet sekä 58 §:ssä ja Euroopan unionin lainsäädännössä säädetyt vaatimukset eivät ole riittäviä eläintaudin leviämisen estämiseksi tai jäsenvaltioiden välisen kaupan edellytysten turvaamiseksi tai jos Euroopan unionin lainsäädännössä sitä edellytetään.\nPoiketen siitä, mitä 1—3 momentissa säädetään, Elintarviketurvallisuusvirasto rekisteröi sirkuseläinten kuljettamiseen jäsenvaltioiden välillä sovellettavista eläinten terveyttä koskevista vaatimuksista annetussa komission asetuksessa (EY) N:o 1739/2005 tarkoitetut sirkukset mainitun asetuksen 4 artiklan mukaisesti. Rekisteröintiä koskevan hakemuksen sisältöön sovelletaan kuitenkin 3 momentin säännöksiä.\n1) se toimittaa muita eläimiä kuin apinoita toisessa jäsenvaltiossa sijaitsevaan, neuvoston direktiivin 92/65/ETY 2 artiklan 2 kohdassa tarkoitettuun hyväksyttyyn yhteisöön, laitokseen tai keskukseen taikka vastaanottaa niitä tällaisesta yhteisöstä, laitoksesta tai keskuksesta; ja\n2) se on hyväksytty tätä tarkoitusta varten.\nMitä 60 §:ssä säädetään toimijan velvollisuudesta hakea rekisteröintiä, ei koske tässä pykälässä tarkoitettua hyväksyttyä toimijaa.\nAluehallintovirasto hyväksyy 61 §:ssä tarkoitetut pitopaikat ja toimijat hakemuksesta. Hyväksyminen edellyttää, että toiminnan kohteena olevien eläinten vapaus eläintaudeista ja jäljitettävyys voidaan riittävällä tavalla varmistaa. Edellytyksenä on lisäksi, että toiminta on siten järjestetty, että eläinten terveydentilan jatkuva seuranta ja hyvän hygieniatason ylläpitäminen on mahdollista ja että eläintautien leviäminen voidaan tehokkaasti estää. Siipikarjan pitopaikan, eläinten keräyskeskuksen ja eläinvälittäjän hyväksyminen edellyttää, että toimijalla on toimintaan soveltuvat ja eläintautien leviämisen estämisen kannalta tarkoituksenmukaisesti sijoitetut, rakennetut, varustetut ja huollettavissa olevat tilat.\n1) luonnonvaraiset nisäkkäät ja linnut sekä istutukseen tai tutkimuksiin tarkoitetut luonnonvaraiset vesieläimet;\n2) eläintauteja aiheuttavat mikrobit ja loiset sekä niitä sisältävät viljelmät, kudokset, eritteet ja muut vastaavat tuotteet; sekä\n3) tutkimustarkoitusta varten tuotavat eläviä eläimiä, alkioita tai sukusoluja sisältävät näyte-erät, jotka eivät täytä 58 §:ssä tai sen nojalla taikka tällä lailla täytäntöön pantavassa Euroopan unionin lainsäädännössä säädettyjä vaatimuksia ja jotka hävitetään tutkimuksen päättymisen jälkeen.\nMitä 60 §:ssä säädetään toimijan velvollisuudesta hakea rekisteröintiä, ei koske toimintaa, jota varten on saatu 1 momentissa tarkoitettu lupa.\n1) tiedot toimitetuista eläimistä, alkioista ja sukusoluista sekä niiden tunnisteista;\n2) eläinten, alkioiden ja sukusolujen määrät;\n3) tiedot toimitettujen eläinten, alkioiden ja sukusolujen lähettäjästä ja lähtöpaikasta, vastaanottajasta ja määräpaikasta sekä, jos vastaanotettuja eläimiä, alkioita tai sukusoluja luovutetaan eteenpäin, seuraavat tiedossa olevat vastaanottajat;\n5) tiedot siitä, mitä asiakirjoja toimituksen mukana on seurannut.\nJos Suomeen toimitettavia eläimiä, alkioita tai sukusoluja koskevat viralliset terveystodistukset on lähetetty käyttäen Traces-tietojärjestelmää, 64 §:n 1 tai 2 momentissa tarkoitetun tarkastuksen suorittavan valvontaviranomaisen on talletettava tietojärjestelmään tarkastusta koskevat tiedot.\nKunnaneläinlääkäri valvoo 60 §:n nojalla rekisteröityjä toimijoita ja 62 §:n nojalla hyväksyttyjä toimijoita ja pitopaikkoja sekä 63 §:ssä tarkoitettua luvanvaraista toimintaa. Kunnaneläinlääkärin on suoritettava tarkastuksia sen varmistamiseksi, että hyväksytyt toimijat ja pitopaikat täyttävät hyväksymiselle säädetyt edellytykset ja että hyväksymispäätöksessä tai luvassa asetettuja ehtoja noudatetaan.\nEläinlääkintötodistusten laatimisessa tai lähettämisessä voidaan käyttää 66 §:ssä tarkoitettua Traces-tietojärjestelmää, jos Euroopan unionin lainsäädännössä se sallitaan. Tietojärjestelmää on käytettävä todistusten laatimisessa ja lähettämisessä, jos Euroopan unionin lainsäädännössä sitä edellytetään tai Euroopan unionin ja määränpäävaltion kesken niin sovitaan. Toimija vastaa eläinlääkintötodistuksen laatimista varten tarvittavien perustietojen antamisesta ja vaadittaessa näiden tietojen tallettamisesta Traces-tietojärjestelmään. Toimijalla, jonka tulee tallettaa tietoja tietojärjestelmään, tai hänen edustajallaan on oikeus saada valvontaviranomaiselta maksutta tarvittavat järjestelmää koskevat käyttöoikeudet.\nToimijan on säilytettävä viiden vuoden ajan seuraavat tiedot niistä muuhun kuin jäsenvaltioon toimittamistaan eläimistä ja eläimistä saaduista tuotteista, joiden vienti edellyttää 70 §:n mukaista rekisteröintiä:\nSuomen rajat ylittävään sorkkaeläinten tai siipikarjan kuljetukseen käytettävä ajoneuvo on puhdistettava ja desinfioitava hyväksytyssä kuljetusajoneuvojen desinfiointipaikassa ennen eläinten lastausta sekä Suomeen palaamisen jälkeen ennen uutta kuljetusta. Eläimet eivät saa kuljetuksen aikana joutua kosketuksiin sellaisten eläinten kanssa, joiden terveydentila on kuljetettavien eläinten terveydentilaa huonompi. Sen, joka kuljettaa nautaeläimiä, sikoja, lampaita tai vuohia toiseen jäsenvaltioon, on pidettävä luetteloa kuljetettavista eläimistä jokaisen kuljetusvälineen osalta erikseen. Luetteloa on säilytettävä vähintään kolme vuotta.\nSen, joka kuljettaa vesieläimiä 41 §:n mukaisesti luokiteltujen alueiden välillä tai Suomen valtion rajojen yli, on huolehdittava siitä, että eläinten terveydentila ei muutu kuljetuksen aikana ja että kuljetus ei vaaranna vesieläinten terveydentilaa lähtöpaikassa, kauttakuljetuspaikoissa tai määräpaikassa. Kuljetusten aikana tapahtuva kuljetussäiliöiden veden vaihto ei saa heikentää kuljetettavien vesieläinten terveydentilaa eikä aiheuttaa vaaraa eläintautien leviämisestä. Suomen rajat ylittävissä vesieläinten kuljetuksissa kuljetussäiliön vesi saadaan vaihtaa vain hyväksytyssä kuljetussäiliöiden vedenvaihtopaikassa.\nHyväksytyn laboratorion ja 81 §:ssä tarkoitetun laboratorion on toimitettava tutkituista näytteistä eristämiensä vastustettavia tai ilmoitettavia eläintauteja aiheuttavien mikrobien ja loisten kannat tai näyte, josta mikrobi tai loinen on osoitettu, kansalliseen vertailulaboratorioon jatkotutkimuksia tai säilyttämistä varten.\nHyväksytyn laboratorion ja 81 §:ssä tarkoitetun laboratorion on lisäksi toimitettava Elintarviketurvallisuusvirastolle säännöllisesti tietoja vastustettavien ja ilmoitettavien eläintautien varalta tutkittujen näytteiden määristä ja tutkimustuloksista eläinryhmittäin.\n1) vastaa kansallisen eläintautivalmiuden ylläpidosta ja laatii valtakunnallisia valmiussuunnitelmia eläintautien varalta;\n2) järjestää helposti leviävien ja vaarallisten eläintautien diagnostiikkaan liittyvien kiireellisten tehtävien hoitamisen virka-ajan ulkopuolella;\n3) vastaa eläintauteihin liittyvästä tilastoinnista ja raportoinnista;\n4) vastaa tämän lain täytäntöönpanoon liittyvän koulutuksen järjestämisestä kunnaneläinlääkäreille sekä pitää luetteloa niistä kunnaneläinlääkäreistä, jotka ovat saaneet taudinpurkausten varalta erityistä valmiuskoulutusta; sekä\n5) vastaa toimivaltaisena viranomaisena niistä tällä lailla täytäntöön pantavien Euroopan unionin säädösten mukaisista tehtävistä, jotka tämän lain mukaan kuuluvat sen tehtäviin.\nElintarviketurvallisuusvirasto vastaa eläintautien vastustamisesta elintarvikelaissa tarkoitetuissa teurastamoissa, riistan käsittelylaitoksissa ja niiden yhteydessä olevissa laitoksissa, lukuun ottamatta teurastamoja ja laitoksia, joiden elintarvikelain mukainen valvonta on eläinlääkintähuoltolain 15 §:n 2 momentissa tarkoitetulla tavalla siirretty kunnalle. Elintarviketurvallisuusvirasto suorittaa valvomiensa teurastamojen ja laitosten osalta kaikki ne tehtävät, jotka tämän lain mukaan muutoin kuuluisivat kunnaneläinlääkärille.\n2) järjestää koulutusta kunnaneläinlääkäreille; sekä\n3) vastaa toimivaltaisena viranomaisena tällä lailla täytäntöön pantavien Euroopan unionin säädösten mukaisista tehtävistä siltä osin kuin tehtävät eivät kuulu Elintarviketurvallisuusviraston tai kunnaneläinlääkärin toimivaltaan.\nJos helposti leviävä eläintauti on levinnyt maassa laajalle alueelle eivätkä valvontaviranomaisten voimavarat riitä sen vastustamiseen siten kuin tässä laissa säädetään, Suomessa vakituisesti asuvat laillistetut eläinlääkärit sekä eläinlääketieteen opiskelijat, joilla on oikeus harjoittaa väliaikaisesti eläinlääkärinammattia, ovat Elintarviketurvallisuusviraston päätöksen nojalla velvollisia hoitamaan sellaisia 87 §:n 1 ja 2 momentissa tarkoitettuja, eläintautitilanteen vuoksi välttämättömiä eläinlääkärin tehtäviä, joita he kohtuudella pystyvät tekemään ottaen huomioon heidän koulutuksensa, työkokemuksensa, terveydentilansa ja perhesuhteensa. Työvelvollisuus voi kestää enintään kaksi viikkoa kerrallaan, kuitenkin yhteensä enintään kaksi kuukautta. Valtion varoista maksetaan tehtävää suorittavalle henkilölle Elintarviketurvallisuusviraston määräämä kohtuullinen palkkio ja korvaus aiheutuneista kustannuksista. Työvelvollisen varsinainen palvelussuhde ei katkea työmääräyksen johdosta.\nEdellä tarkoitettuun tehtävään määrättyyn henkilöön sovelletaan, mitä 87 §:n 4 momentissa säädetään valtuutetusta tarkastajasta. Tehtävissä sovelletaan lisäksi työaikalakia (605/1996), vuosilomalakia (162/2005), työturvallisuuslakia (738/2002), työterveyshuoltolakia (1383/2001), tapaturmavakuutuslakia (608/1948), ammattitautilakia (1343/1988) ja valtion eläkelakia (1295/2006) sekä soveltuvin osin työsopimuslain (55/2001) säännöksiä työntekijän ja työnantajan oikeuksista ja velvollisuuksista. Työvelvollisella ei ole oikeutta päästä tehtäviensä suorittamiseksi pysyväisluonteiseen asumiseen käytettäviin tiloihin.\nSen lisäksi, mitä tässä laissa ja Euroopan unionin lainsäädännössä säädetään eläintautien valvomiseksi sekä tautitilanteen selvittämiseksi suoritettavista tarkastuksista ja tutkimuksista, valvontaviranomaisella ja valtuutetulla tarkastajalla on oikeus suorittaa tarkastus, jos on aihetta epäillä rikottavan tätä lakia, sen nojalla annettuja säännöksiä, määräyksiä tai hallintopäätöksiä taikka 3 §:ssä tarkoitettuja Euroopan unionin säädöksiä tai niiden nojalla annettuja hallintopäätöksiä. Ilman epäilyäkin valvontaviranomainen, valtuutettu tarkastaja tai työvelvollinen voi suorittaa tarkastuksen 2, 4—6 tai 11 luvussa säädettyjen velvoitteiden, kieltojen, ehtojen tai rajoitusten noudattamisen valvomiseksi.\nPysyväisluonteiseen asumiseen käytettävässä tilassa tarkastuksen tai tutkimuksen saa suorittaa vain viranomainen, ja tarkastus tai tutkimus voidaan suorittaa vain, jos on aihetta epäillä eläimistä vastuussa olevan tai muun laissa tarkoitetun toimijan syyllistyneen rikokseen, josta voi seurata vankeusrangaistus, taikka 115 §:ssä tarkoitettuun eläintautirikkomukseen, josta voi aiheutua vakavaa vaaraa ihmisten tai eläinten terveydelle, ja tarkastus tai tutkimus on välttämätön rikoksen tai rikkomuksen selvittämiseksi.\nPelastusviranomaiset antavat valvontaviranomaiselle 1 momentissa tarkoitettujen tehtävien hoitamiseksi virka-apua siten kuin asiasta säädetään pelastuslain (379/2011) 50 §:ssä.\nTulliviranomainen voi tarvittaessa antaa valvontaviranomaiselle toimialaansa kuuluvaa virka-apua tässä laissa tarkoitetun tarkastuksen suorittamiseksi. Lisäksi tulliviranomainen voi ilmoittaa valvontaviranomaiselle sellaisista eläimiä tai niistä saatuja tuotteita sisältävistä kuljetuksista, joiden osalta virka-avun pyytäminen tulliviranomaiselta voi olla tarpeen.\nRekisteriä pidetään tämän lain nojalla hyväksytyistä lokeroista, sperman keräysasemista, alkioiden keräysryhmistä, alkioiden tuotantoryhmistä, spermavarastoista, karanteeneista, 61 §:ssä tarkoitetuista toimijoista ja pitopaikoista, kuljetusajoneuvojen desinfiointipaikoista, kuljetussäiliöiden vedenvaihtopaikoista ja laboratorioista sekä vesiviljelyeläinten kasvattamiseen ja perkaamiseen luvan saaneista toimijoista.\nPoiketen siitä, mitä tietojärjestelmälain 12 §:ssä säädetään tietojen poistamisesta maaseutuelinkeinohallinnon tietojärjestelmästä, tässä pykälässä tarkoitetut tiedot poistetaan rekisteristä kolmen vuoden kuluttua siitä, kun toimija on ilmoittanut toiminnan lopettamisesta taikka lupa tai hyväksyntä on peruutettu.\nRekisteriä pidetään 60 ja 70 §:ssä tarkoitetuista toimijoista sekä ilmoitettavia eläintauteja tutkivista laboratorioista. Rekistereihin merkitään toimijan ja toimitilojen yhteystiedot ja mahdollinen pitopaikkatunnus tai laitoksen hyväksymisnumero, tiedot siitä, mitä toimintaa rekisteröinti koskee sekä tiedot toiminnan lopettamisesta ja rekisteröinnin peruuttamisesta.\nPoiketen siitä, mitä tietojärjestelmälain 12 §:ssä säädetään tietojen poistamisesta maaseutuelinkeinohallinnon tietojärjestelmästä, 1 momentissa tarkoitetut tiedot poistetaan rekisteristä kolmen vuoden kuluttua siitä, kun:\n1) toimijoita koskevan rekisteröinnin voimassaolo on päättynyt tai rekisteröinti on peruutettu; taikka\n2) laboratorion ilmoituksenvarainen toiminta on lopetettu.\n1) todetut vastustettavien ja uusien vakavien eläintautien tapaukset;\n2) pitopaikkaan 4 luvussa tarkoitetulla hallintopäätöksellä ja 5 luvussa tarkoitetulla alueellisella päätöksellä kohdistetut kiellot, ehdot, rajoitukset ja toimenpiteet sekä näitä koskevat poikkeusluvat;\n3) edellä 22 §:n 1 momentin 4 kohdassa tarkoitetut pitopaikat;\n4) kiellot ja rajoitukset, jotka on annettu 111 §:n nojalla;\n5) pitopaikat, joissa toteutetaan vapaaehtoista terveysvalvontaa ja joissa se on lopetettu sekä pitopaikkojen terveysluokitus;\n6) eläimille annetut pakolliset rokotukset;\n7) valtuutetuille tarkastajille annetut valtuutukset; sekä\n8) suoritetut tarkastukset ja näytteenotot sekä näytteistä tehtyjen tutkimusten tulokset.\nPoiketen siitä, mitä tietojärjestelmälain 12 §:ssä säädetään tietojen poistamisesta maaseutuelinkeinohallinnon tietojärjestelmästä, 1 momentin 1 kohdassa tarkoitettuun rekisteriin merkityt tiedot säilytetään pysyvästi.\nPoiketen siitä, mitä 2 momentissa säädetään, maksua ei peritä muihin kuin jäsenvaltioihin toimitettavia eläimistä saatuja tuotteita koskevasta virallisesta eläinlääkintötodistuksesta, jos kunta perii maksun samasta todistuksesta.\nEläinlääkintähuoltolain 23 §:ssä säädetään kunnan oikeudesta saada valtion varoista korvaus tämän lain mukaan kunnaneläinlääkärille kuuluvien tehtävien suorittamisesta.\nEläintaudin hävittämisestä aiheutuvien kustannusten maksaminen valtion varoista\nValtion varoista maksetaan eläinten lopettamista, omaisuuden hävittämistä sekä näihin liittyviä puhdistus- ja desinfektiotoimenpiteitä koskevan määräyksen täytäntöönpanoon liittyvästä työstä, laitteiden ja välineiden käytöstä sekä tarvikkeista ja aineista aiheutuvat kustannukset lukuun ottamatta tilanteita, joissa vastuu määräyksen täytäntöönpanosta kuuluu toimijalle.\nOmistajalla on oikeus saada valtion varoista korvaus eläimestä, joka on määrätty lopetettavaksi, teurastettavaksi tai perattavaksi 20 §:n 2 momentin, 26 §:n 1 momentin, 39 §:n 1 momentin, 73 §:n 3 momentin taikka 74 §:n 3 momentin nojalla tai joka on tämän lain nojalla määrätyn käsittelyn tai muun toimenpiteen seurauksena kuollut. Korvauksena suoritetaan eläimen käypä arvo, joksi katsotaan se arvo, joka eläimellä olisi ollut ilman viranomaisen määräyksen perusteena olevaa eläintautia. Jos korvattavaa eläintä voidaan käyttää kokonaan tai osaksi hyödyksi, vähennetään korvattavasta määrästä eläimen jäännöskäyttöarvo.\nEläimestä, joka on määrätty lopetettavaksi, teurastettavaksi tai perattavaksi 27 §:n tai 39 §:n 2 momentin nojalla, on omistajalla oikeus saada valtion varoista korvatuksi enintään kolme neljäsosaa eläimen käyvästä arvosta tai tämän pykälän 2 momentissa tarkoitetusta vakiokorvauksesta, josta on vähennetty eläimen jäännöskäyttöarvo. Jos korvattavia tapauksia on paljon, voidaan korvauksen määrää alentaa. Korvauksen maksaminen 27 §:ssä tarkoitetussa tapauksessa edellyttää lisäksi, että pitopaikassa suoritetaan 23 §:n 1 momentissa tarkoitetun päätöksen kumoamisen edellyttämät puhdistus- ja desinfiointitoimenpiteet.\nOmistajalla on oikeus saada valtion varoista korvaus sellaisista eläimistä saaduista tuotteista sekä muista sellaisista aineista, tavaroista, esineistä tai rakenteista, jotka on 26 §:n 1 momentin 2—5 kohdassa tarkoitetun määräyksen mukaisesti hävitetty tai käsitelty siten, että ne ovat vahingoittuneet tai muuttuneet käyttökelvottomiksi. Korvauksena suoritetaan omaisuuden käypä arvo. Korvausta ei suoriteta omaisuudesta, jonka arvo on vähäinen, ellei korvauksen suorittamiseen ole erityisen painavia syitä.\nJos helposti leviävän tai vaarallisen eläintaudin taikka uuden vakavan eläintaudin torjumiseksi tai leviämisen estämiseksi 23, 25, 26, 32, 34 tai 36 §:n taikka 39 §:n 1 momentin nojalla määrätty kielto, ehto, rajoitus tai toimenpide estää tai vaikeuttaa eläintuotantoa, voidaan toimijalle aiheutunut, hänen toimeentuloaan merkittävästi vaikeuttava taloudellinen vahinko korvata valtion varoista.\nKorvausten ulkopuolelle jäävä toiminta\nEdellä 102—105 §:ssä tarkoitettuja kustannuksia ja menetyksiä ei korvata, jos ne ovat syntyneet elintarvikkeiden jalostuksessa, muiden eläimistä saatavien tuotteiden tai rehujen valmistuksessa taikka elintarvikkeiden tai muiden tuotteiden kaupan pitämisessä.\nTässä luvussa tarkoitettuja korvauksia on haettava Elintarviketurvallisuusvirastolta, joka päättää niiden myöntämisestä. Edellä 103 §:n 1 momentissa tarkoitettua korvausta on haettava kahden kuukauden kuluessa siitä, kun eläin on lopetettu, teurastettu tai perattu. Muita korvauksia on haettava kolmen kuukauden kuluessa siitä, kun korvauksiin oikeuttavat toimenpiteet on suoritettu taikka kiellon, ehdon tai rajoituksen voimassaolo on päättynyt. Hakemukseen on liitettävä riittävä selvitys kustannuksista ja vahingoista.\nSe, jolle on 107 §:n 2 momentin mukaisena ennakkokorvauksena maksettu enemmän kuin mihin hänelle on oikeus, on velvollinen palauttamaan liikaa saamansa määrän kuukauden kuluessa siitä, kun hän on saanut tiedon lopullisesta korvauksen määrästä.\nJos liikaa maksettua ennakkokorvausta ei palauteta 1 momentissa tarkoitetussa ajassa taikka muuta palautettavaa tai korvattavaa määrää makseta viimeistään Elintarviketurvallisuusviraston asettamana eräpäivänä, valtiolle on maksettava vuotuista viivästyskorkoa korkolain (633/1982) 4 §:n 1 momentissa tarkoitetun korkokannan mukaan. Kustannusten ja korvausten perimisestä säädetään verojen ja maksujen täytäntöönpanosta annetussa laissa (706/2007).\n1) 7 §:n 2 momentin nojalla säädettyjä velvoitteita;\n2) 8 §:ssä tarkoitettuun pakolliseen terveysvalvontaan sisältyviä velvoitteita;\n3) 11 §:ssä tarkoitettuun pakolliseen rokotukseen tai käsittelyyn liittyviä velvoitteita; tai\n4) 44 §:n 1 momentissa tarkoitettuja velvoitteita tai kieltoja helposti leviävän eläintaudin leviämisen estämiseksi.\nHyväksymisestä, luvasta tai rekisteröinnistä päättävä valvontaviranomainen voi peruuttaa lokeron, sperman keräysaseman, alkioiden keräysryhmän, alkioiden tuotantoryhmän, spermavaraston, karanteenin, 61 §:ssä tarkoitetun toimijan tai pitopaikan, kuljetusajoneuvojen desinfiointipaikan, kuljetussäiliöiden vedenvaihtopaikan tai laboratorion hyväksymisen, vesiviljelyeläinten kasvattamiseen tai perkaamiseen myönnetyn luvan taikka 60 tai 70 §:ssä tarkoitetun toimijan rekisteröinnin, jos hyväksymiselle, luvan myöntämiselle tai rekisteröinnille säädetyt edellytykset eivät enää täyty tai toiminnassa olennaisesti rikotaan tätä lakia taikka sen nojalla annettuja säännöksiä tai päätöksiä. Hyväksyminen ja lupa voidaan peruuttaa myös, jos toiminnasta aiheutuu vakavaa vaaraa vastustettavan eläintaudin leviämisestä tai vaaraa ihmisten terveydelle eikä tätä vaaraa voida muulla tavoin estää. Edellytyksenä hyväksymisen, luvan tai rekisteröinnin peruuttamiselle edellä mainituissa tapauksissa on lisäksi, ettei toimija ole viranomaisen kehotuksesta huolimatta asetetussa määräajassa korjannut puutetta.\nJos 64 §:ssä tarkoitetussa tarkastuksessa todetaan, että toisesta jäsenvaltiosta toimitettu eläin tai eläimestä saatu tuote taikka eläimen tai tuotteen mukana olevat asiakirjat eivät täytä niille 9 luvussa säädettyjä vaatimuksia, aluehallintovirasto voi määrätä eläimen pidettäväksi karanteenissa tai eristettynä määräpaikassa tai osoittamassaan muussa paikassa taikka tuotteen säilytettäväksi määräpaikassa tai osoittamassaan muussa paikassa siihen asti, kunnes toimija on korjannut puutteet.\nAluehallintovirasto tai Elintarviketurvallisuusvirasto voi tehostaa 110, 111 tai 113 §:ssä tarkoitettua kieltoa, rajoitusta tai määräystä uhkasakolla tai uhalla, että tekemättä jätetty teetetään laiminlyöjän kustannuksella.\nRangaistus eläintaudin leviämisvaaran aiheuttamisesta säädetään rikoslain (39/1889) 44 luvun 4 a §:ssä.\n1) rikkoo 8 §:n 1 momentissa säädettyyn pakolliseen terveysvalvontaan liittyvän velvollisuuden, 11 §:n 2 momentissa säädetyn eläinten rokottamis- tai käsittelyvelvollisuuden taikka 12 §:n 1 momentissa säädetyn eläinnäyttelyn tai muun vastaavan tilaisuuden järjestämistä koskevan velvollisuuden,\n2) vapauttaa eläimen luontoon 13 §:n 1 momentin vastaisesti,\n3) laiminlyö 14 §:ssä tarkoitetun ilmoituksen tekemisen omistuksessaan tai muutoin kuin tilapäisesti hallinnassaan olevalla eläimellä epäilemästään eläintaudista taikka laiminlyö 15 §:ssä tarkoitetun ilmoituksen tekemisen,\n4) ei noudata 23 §:n 1 momentissa, 25 §:ssä, 26 §:n 1 tai 2 momentissa, 28 §:n 2 momentissa, 29 §:n 2 momentissa, 32 §:n 3 momentissa, 34 §:n 1 momentissa, 36 §:n 1 momentissa tai 45 §:ssä tarkoitetulla päätöksellä määrättyä taikka 40 §:n 3 momentin, 41 §:n tai 44 §:n 2 momentin nojalla säädettyä kieltoa, ehtoa tai rajoitusta vastustettavan eläintaudin leviämisen estämiseksi tai hävittämiseksi taikka laiminlyö suorittaa tässä kohdassa mainitun säännöksen nojalla määrätyn tai säädetyn toimenpiteen,\n5) laiminlyö 26 §:n 3 momentissa tai 39 §:n 3 momentissa säädetyn avunantovelvollisuutensa,\n6) laiminlyö 43 §:ssä tarkoitetun valmiussuunnitelman laatimisen,\n7) harjoittaa tässä laissa tarkoitettua lupaa, hyväksymistä, rekisteröintiä tai ennakkoilmoitusta edellyttävää toimintaa 46, 55, 60, 61, 63, 70, 77 tai 81 §:n vastaisesti,\n8) tuo maahan tai vie maasta eläimiä tai niistä saatuja tuotteita, jotka eivät täytä 58 tai 69 §:n nojalla säädettyjä eläinten tai tuotteiden siirtokelpoisuutta koskevia vaatimuksia taikka kuljettaa eläimiä tai eläimistä saatuja tuotteita vastoin 73—75 §:n säännöksiä,\n9) laiminlyö 65 tai 72 §:ssä säädetyn asiakirjojen säilyttämistä koskevan velvollisuuden tai\n10) rikkoo 59 tai 111 §:n nojalla määrättyä kieltoa tai rajoitusta taikka laiminlyö 68 tai 113 §:n nojalla määrättyjen toimenpiteiden suorittamisen,\nTämän lain tai tällä lailla täytäntöön pantavan Euroopan unionin säädöksen nojalla annettuun valvontaviranomaisen päätökseen haetaan muutosta siten kuin hallintolainkäyttölaissa (586/1996) säädetään. Lain 25 §:ssä ja 111 §:n 3 momentissa tarkoitettuun väliaikaiseen päätökseen ei kuitenkaan saa hakea erikseen muutosta.\n2) täytäntöönpanoa ei eläinten tai ihmisten terveyden suojaamiseen taikka elintarvikkeiden turvallisuuden varmistamiseen liittyvän syyn vuoksi voida lykätä.\nTämän lain mukaisesta toimenpiteestä valtiolle määrättyä maksua koskevasta muutoksenhausta säädetään valtion maksuperustelain 11 b §:ssä.\nTällä lailla kumotaan eläintautilaki (55/1980) sekä helposti leviävien eläintautien vastustamisesta annettu laki (488/1960). Kumotun eläintautilain 12 §:n 1 momentin johdantokappale ja 9 kohta sekä 2—4 momentti, 12 f § ja 15 §:n 5 momentti jäävät kuitenkin voimaan siihen saakka, kunnes ne erikseen kumotaan.\nEnnen tämän lain voimaantuloa eläintautilain tai sen nojalla annettujen säännösten tai määräysten mukaisesti hyväksytyt tai rekisteröidyt sperman keräysasemat, alkioiden keräysryhmät, alkioiden tuotantoryhmät, spermavarastot, karanteenit, vesiviljelyeläinten kasvattamiseen tai perkaamiseen luvan saaneet toimijat, Euroopan unionin sisäisiä eläinten, alkioiden tai sukusolujen siirtoja varten rekisteröidyt toimijat sekä laboratoriot saavat ilman eri hyväksyntää tai ilmoitusta jatkaa toimintaansa niitä koskevien päätösten mukaisesti. Laboratorion, jolta vaaditaan hyväksymistä 77 §:n mukaan, mutta ei tämän lain voimaan tullessa voimassa olleiden säännösten mukaan, tulee hakea hyväksymistä vuoden kuluessa lain voimaantulosta.\nEläimiä tai niistä saatuja tuotteita Euroopan unionin ulkopuolelle vievän toimijan tulee rekisteröityä 70 §:n mukaisesti sekä ilmoitettavia eläintauteja tutkivan laboratorion tulee tehdä 81 §:ssä tarkoitettu ilmoitus vuoden kuluessa tämän lain voimaantulosta. Samassa määräajassa pitopaikasta vastuussa olevan toimijan tulee laatia kirjallinen kuvaus alkutuotantopaikassa noudatettavista eläintaudeilta suojautumiseen liittyvistä menettelytavoista. Tämän lain 43 §:n 1 momentissa tarkoitetun teurastamon, eläintarhan, sperman keräysaseman ja eläinlääkinnällisen rajatarkastusaseman tulee laatia mainitussa lainkohdassa tarkoitettu valmiussuunnitelma vuoden kuluessa tämän lain voimaantulosta. Elintarviketurvallisuusviraston tulee laatia 18 §:ssä tarkoitettu seurantasuunnitelma vuoden kuluessa tämän lain voimaantulosta.\nKomission asetus (EY) N:o 1857/2006; (32006R1857); EUVL N:o L 358, 16.1.2006, s. 3\n1 luku - Yleiset säännökset1 § - Tarkoitus2 § - Soveltamisala3 § - Euroopan unionin lainsäädäntö4 § - Suhde muuhun lainsäädäntöön5 § - Eläintautien luokitus6 § - Määritelmät2 luku - Eläintautien ennaltaehkäisy ja valvonta7 § - Pitopaikan suojaaminen eläintaudeilta8 § - Pakollinen terveysvalvonta9 § - Vapaaehtoinen terveysvalvonta ja pitopaikkojen terveysluokitus10 § - Sitoutuminen vapaaehtoiseen terveysvalvontaan sekä päätös terveysluokasta11 § - Rokotukset ja muut käsittelyt12 § - Eläinnäyttelyiden ja muiden vastaavien tilaisuuksien järjestäminen13 § - Eläinten vapauttaminen luontoon3 luku - Eläintaudeista ilmoittaminen ja eläintautitilanteen seuranta14 § - Velvollisuus ilmoittaa eläintaudeista15 § - Eläinlääkärin ja laboratorion ilmoitusvelvollisuus16 § - Valvontaviranomaisen ilmoitusvelvollisuus17 § - Seurantatutkimukset18 § - Seurantasuunnitelma4 luku - Toimenpiteet taudinpurkauksissa19 § - Ensisijaiset toimenpiteet taudin leviämisen estämiseksi20 § - Virallinen eläintautiepäily21 § - Vastustettavan ja uuden vakavan eläintaudin toteaminen22 § - Selvitys eläintaudin alkuperästä ja levinneisyydestä23 § - Taudin leviämisen estämiseksi tehtävä päätös24 § - Taudin leviämisen estämiseksi tehtävän päätöksen voimassaolo25 § - Väliaikainen päätös kiireellisissä tilanteissa26 § - Päätös eläintaudin hävittämiseksi pitopaikasta27 § - Päätös eläimen omistajan hakemuksesta28 § - Toimenpiteet muiden kuin vastustettaviksi eläintaudeiksi nimettyjen zoonoosien yhteydessä29 § - Tuotteiden jäljitys, käsittely ja hävittäminen30 § - Eläintautitapaukset luonnonvaraisilla eläimillä31 § - Valvontaviranomaisen tiedottamisvelvollisuus5 luku - Alueelliset toimenpiteet eläintautien leviämisen estämiseksi32 § - Tartunta-alue33 § - Rajoitusvyöhyke34 § - Toimenpiteet rajoitusvyöhykkeellä35 § - Rajoitusalue36 § - Toimenpiteet rajoitusalueella37 § - Tartunta-aluetta, rajoitusvyöhykettä ja rajoitusaluetta koskevan päätöksen julkaiseminen ja päätöksestä tiedottaminen38 § - Alueellisesta toimenpiteestä poikkeaminen39 § - Eläinten lopettaminen tartunta-alueella, rajoitusvyöhykkeellä ja rajoitusalueella40 § - Hätärokotus41 § - Alueiden luokittelu vesieläintautien leviämisen estämiseksi42 § - Lokero6 luku - Toimenpiteet helposti leviävän ja vaarallisen eläintaudin leviämisen estämiseksi43 § - Valmiussuunnitelma44 § - Toimenpiteet pitopaikoissa sekä eläinnäyttelyt ja eläinkilpailut45 § - Väliaikainen kuljetuskielto7 luku - Eläinten keinollisen lisäämisen luvanvaraisuus ja valvonta46 § - Eläinten keinolliseen lisäämiseen liittyvien toimintojen luvanvaraisuus47 § - Sperman keräysaseman hyväksyminen48 § - Sperman keräysaseman toimintaa koskevat vaatimukset49 § - Alkioiden keräysryhmän ja alkioiden tuotantoryhmän hyväksyminen50 § - Alkioiden keräysryhmän ja alkioiden tuotantoryhmän toimintaa koskevat vaatimukset51 § - Sperman keräysaseman ja alkioiden keräysryhmän hyväksyminen kotimaan kauppaa varten52 § - Spermavaraston hyväksyminen53 § - Spermavaraston toimintaa koskevat vaatimukset54 § - Luvanvaraisessa toiminnassa tapahtuvat muutokset ja toiminnan valvonta8 luku - Eräiden muiden toimintojen luvanvaraisuus ja valvonta55 § - Lupa vesiviljelyeläinten kasvattamiseen ja perkaamiseen56 § - Luvan hakeminen ja toiminnan valvonta57 § - Karanteenin hyväksyminen ja toiminta9 luku - Eläinten ja tuotteiden siirrot Euroopan unionin jäsenvaltioiden välillä58 § - Eläimiä ja eläimistä saatuja tuotteita koskevat vaatimukset59 § - Siirtokielto äkillisen taudinpurkauksen vuoksi60 § - Toimijan velvollisuus hakea rekisteröintiä ja rekisteröintimenettely61 § - Hyväksymistä edellyttävät eläinten ja sukusolujen siirrot62 § - Hyväksymisen edellytykset ja hyväksymismenettely63 § - Lupa luonnonvaraisten eläinten sekä mikrobien, loisten ja näyte-erien toimittamiseen toisesta jäsenvaltiosta64 § - Jäsenvaltioiden välillä toimitettaville eläimille, alkioille ja sukusoluille tehtävät tarkastukset65 § - Eläimiä, alkioita ja sukusoluja koskevien tietojen ja asiakirjojen säilyttäminen66 § - Virallisen terveystodistuksen tietojen tallettaminen sähköiseen Traces-tietojärjestelmään67 § - Toiminnan valvonta68 § - Toimenpiteet taudinpurkausten yhteydessä10 luku - Eläinten ja eläimistä saatujen tuotteiden vienti muihin kuin jäsenvaltioihin69 § - Eläinten ja eläimistä saatujen tuotteiden vientikelpoisuus70 § - Viejän rekisteröitymisvelvollisuus ja rekisteröintimenettely71 § - Eläinlääkintötodistukset, vientitarkastukset ja Traces-tietojärjestelmän käyttö72 § - Eläimiä ja tuotteita koskevien tietojen ja asiakirjojen säilyttäminen11 luku - Eläinten ja eläimistä saatujen tuotteiden kuljetus73 § - Nisäkkäiden ja lintujen kuljetus74 § - Vesieläinten kuljetus75 § - Eläimistä saatujen tuotteiden kuljetus76 § - Kuljetusajoneuvojen desinfiointipaikkojen ja kuljetussäiliöiden vedenvaihtopaikkojen hyväksyminen12 luku - Laboratoriot77 § - Näytteiden tutkiminen ja taudinaiheuttajien käsittely laboratoriossa78 § - Vastustettavien eläintautien kansallinen vertailulaboratorio79 § - Laboratorion hyväksymisen edellytykset80 § - Hyväksymismenettely ja laboratorioiden valvonta81 § - Ilmoitettavia eläintauteja tutkivat laboratoriot82 § - Tutkimustietojen ja eristettyjen mikrobi- ja loiskantojen sekä näytteiden toimittaminen13 luku - Viranomaiset ja niiden tehtävät83 § - Maa- ja metsätalousministeriö84 § - Elintarviketurvallisuusvirasto85 § - Aluehallintovirasto86 § - Kunnaneläinlääkäri87 § - Valtuutettu tarkastaja88 § - Työvelvolliset laajan eläintautiepidemian sattuessa89 § - Taudintorjunnan johtaminen ja ohjaus14 luku - Valvonta, tarkastukset ja tietojen julkisuus90 § - Tarkastus- ja näytteenotto-oikeus91 § - Tiedonsaantioikeus92 § - Kansainvälisten viranomaisten tarkastusoikeus93 § - Toimijan velvollisuus avustaa viranomaisia94 § - Virka-apu15 luku - Rekisterit95 § - Rekisterinpitäjä96 § - Rekisterit hyväksytyistä tai luvan saaneista toimijoista, laitoksista, toimipaikoista ja laboratorioista97 § - Muut toimijoita ja laboratorioita koskevat rekisterit98 § - Eläintautien valvontaa varten rekisteröitävät tiedot16 luku - Maksut ja palkkiot99 § - Viranomaisten suoritteista valtiolle perittävät maksut100 § - Valtuutetuille tarkastajille maksettavat palkkiot ja korvaukset101 § - Valtion kunnille maksama korvaus17 luku - Eräiden kustannusten ja korvausten maksaminen valtion varoista102 § - Eläintaudin hävittämisestä aiheutuvien kustannusten maksaminen valtion varoista103 § - Korvaukset viranomaisen määräyksestä lopetetusta eläimestä104 § - Korvaus viranomaisen määräyksestä hävitetystä omaisuudesta105 § - Korvaus tuotannon menetyksestä106 § - Korvausten ulkopuolelle jäävä toiminta107 § - Korvauksen hakeminen ja ennakkokorvaus108 § - Perusteet korvauksen epäämiselle109 § - Korvauksen takaisinperintä ja valtion takautumisoikeus18 luku - Hallinnolliset pakkokeinot110 § - Määräys111 § - Kielto ja rajoitus112 § - Hyväksymisen, luvan ja rekisteröinnin peruuttaminen113 § - Toimenpiteet siirtokelpoisuuden puuttuessa114 § - Uhkasakko ja teettäminen19 luku - Rangaistussäännökset115 § - Rangaistussäännökset20 luku - Muutoksenhaku116 § - Muutoksenhaku117 § - Muutoksenhaku maksuja koskevaan päätökseen21 luku - Voimaantulo ja siirtymäsäännökset118 § - Voimaantulo119 § - Siirtymäsäännökset


Ajattele itsellesi voimanlähde | Peilaus\nAjattele itsellesi voimanlähde\nTämä voisi olla ajattelun vuosi 2013, jos suostut ajattelemaan. Tai vain ryhdyt ajattelemaan. Vaikka ajatteleminen ei aina ole kivaa. Tai koska se ei sitä ole.\nMiksi ajatella? Tai mitä ajatella? Tai miten ajatella?\nOn todettu, että ihminen saa päivittäin noin 60000 ajatusta. Tai hänen lävitseen kulkee tuo määrä ajatuksia. Jo sanamuodot kertovat, ettei ihmisellä eikä varsinkaan tietoisella ihmisellä ole paljoakaan tekemistä sen kanssa, että niin tapahtuu.\nJa ettei ihminen kiinnitä paljoakaan huomiota näihin ajatuksiin. Ei, koska ei tarvitse. Ei, vaikka voisi olla syytä. Ei, vaikka se kertoisi jotakin olennaista hänestä. Ja vaikka se, mikä on osa häntä, on myös osa hänen elämäänsä, hyvinvointiaan ja sitä, miten hänen elämänsä on tässä hetkessä. Ja paljolti myös huomenna.\nSillä: On lisäksi todettu, että 90% ihmisen ajatuksista on sellaisia, joita hän on ajatellut jo eilen. Tähän on syy evoluutiossa: kaikki mikä voi, rutinoituu, jotta energiaa jäisi yllättäviin tilanteisiin. Siihen, jossa ihminen olisi oltava parhaimmillaan – ja vahvimmillaan.\nEllei se tule, luo se itse\nJokainen voi tehdä itselleen kysymyksen: Milloin sellainen yllättävä hetki tuli viimeksi? Vai onko niin, että se olisi luotava itse.\nTämä on Se Asia: Evoluution eli ihmisluonnon vastainen ja sen ylittävä toiminta. Meillä ei sivilisaation synnyttämässä ympäristössä ole paljoakaan käyttöä liskoaivojemme evoluutioasteelle. Pikemmin siitä on usein vain haittaa.\nOnko tämä yksi asia lisää kaikkien tekemättömien töiden jonon jatkeeksi? Ei, vaan jotakin, josta voi tehdä itselleen voimanlähteen. Sellaisen, joka merkitsee mielen hyvinvoinnin kautta hyvinvointia suhteessa työhön ja kaikkeen elämään.\nMiten ottaa ote 60000 ajatuksesta? Siitä, miten maraton alkaa eli ensimmäisestä askeleesta.\nEnsimmäinen ajatus, jonka tiedostaa ja johon siten voi tietoisuudella tarttua, on kiinnostava. Mieli on kiinnittynyt johonkin ja tästä se on muodostanut ajatuksen. Voi ihmetellä ja tehdä havainnon tästä ajatuksesta: kas, mieleni kiinnittyi tuollaiseen asiaan ja tällaista siitä seurasi.\nEmme vieläkään ymmärrä syvällisesti, kuinka mieli toimii. … Ihminen kykenee kehittämään mieltään paljon enemmän kuin olemme luulleet, mutta se vaatii usein edes hieman tutustumista siihen, miten mieli toimii.\nSaku Tuominen – Pekka Pohjakallio: Työkirja\nTästä samaisesta ajatuksesta voi muodostaa tietoisia ajatuksia, aloittaen vaikka kysymyksistä: Oliko tämä asia minulle jotenkin tärkeä? Millaisia ajatuksia ja muuta mielen toimintaa – tunteita, reaktioita, impulsseja – tästä seurasi?\nMonen ihmisen elämä on niin ulkoa ohjattua ja ulkoa säädettyä, ettei ihminen välttämättä tule kysyneeksi, mille hän antaa parhaansa, päivästä toiseen. Puhumattakaan, että hän peilaisi aika ajoin elämäänsä siitä näkökulmasta, onko tämä paras se, joka on myös hänen arvojensa ykkösenä.\n… and someone else is getting all your best.\nVielä harvempi on toistaiseksi niiden joukko, jotka tietoisesti haluavat, että heidän mielensä antaa heille parastaan eli kiinnittää huomionsa ja lähtee kehittelemään ensisijaisesti sellaista, millä on oikeasti itselle merkitystä ja mitä tahtoo sen tekevän – tavalla, jolla toivoo sen tekevän.\nAlussa oli kapinallinen mieli\nJoissakin saattaa herätä ajatus: Miten tuo on muka mahdollista – mielihän tekee mitä sitä huvittaa lähtien siitä, mitä siellä liikkuu!\nTosiasia. Aivan samoin kuin pieni lapsi sätkii käsillään ja jaloillaan, kunnes liikkeet alkavat jäsentyä ja hän alkaa käyttää jäseniään siihen, missä ne palvelevat hänen tarpeitaan saada haluamansa eli asioita tehdyksi.\nSamoin mieli jäsentyy kun sitä harjoittaa, kun sen jäsentymistä harjoittaa. Kyse ei ole vanhan buddhalaismunkin äärettömästä mielentyyneydestä vaan ensimmäisestä askeleesta. Siitä, että mieli ottaa ensimmäisiä askeleitaan päästäkseen eräänä päivänä sinne, minne haluaa.\nHima vai sali?\nMikä on parasta? Se, että sinulla on itsestään syntyneet ajatuksesi (materiaali), tietoisuutesi (työkalut) ja minäsi (taitelija) aina mukana. Voit milloin tahansa kohdistaa tietoisuutesi mihin tahansa ajatukseesi ja laittaa taiteilijasi liikkeelle materiaalia työstämään. Missä tahansa.\nSaatat ensi alkuun hämmästellä sitä,\nmillaisiin asioihin mielesi kiinnittyy ja millaisia ajatuksia se asioista ja kiinnittymisen tavastaan luo.\nmiten pienet hetket, jolloin annat sisäisen taiteilijasi luoda oman luontosi synnyttämästä jotakin enemmän, vaikuttavat siihen, miten mielesi alkaa jäsentyä ja muuttua.\nKyse on harjoittelemisesta, mielen harjoittelemisesta. Siitä, miten sinä siirryt ohjaamaan sitä, mihin sinulla on kaikkein suurin mahdollisuus vaikuttaa, eli omaa mieltäsi. Siitä, miten siirryt siitä, miten kaikenlaista-vain-tapahtuu – tilasta tällaista-minä-luon –tilaan.\nKun vuosi päättyy\nMissä arvelisit olevasi mielesi kanssa, kun vuosi päättyy, jos aloittaisit tänään? Tai vaikka aloittaisit huomenna.\nPaikassa, jossa et ehkä vielä koskaan ole käynyt. Maisemia ihailemassa. Hyvää matkaa!


T a i m e l l a: ...mansikoita odotellessa...\nLähettänyt ievastiina klo 12:00\nMikäpäLie Mummo 25. heinäkuuta 2015 klo 11.04\nAivan ihania kukkia!! Noita kuvia katelessa tulee väkisin mieleen että haluan itellekkin enemmän kukkapenkkejä. Saa nyt nähdä millon ne tulis toteutetuksi. Pienessäkin pihassa on puolensa, olis lähettävä alottamaan nurmikon ajo urakka, joka tuntuu kestävän ikuisuuden.\nievastiina 27. heinäkuuta 2015 klo 9.29\nKiitos vierailustasi! Jos olisin ollut aikanaan suunnitelmallisempi niin piha näyttäisi aivan toiselta.En osannut kuvitella että kukkien haaliminen lähtee joskus lapasesta, kaikkea minkä näkee olisi myös itelle saatava....Ja loppuuhan se tila tällä tavalla....\nMorsinko 26. heinäkuuta 2015 klo 23.18\nOiskohan tuo sinun vaaleanpunainen ruusu Mustialanruusu 'Minette'. Se on ihana ja hyvän tuoksuinen. Tulee aina lapsuus siitä mieleen :)\nievastiina 27. heinäkuuta 2015 klo 9.30\nVoi, kiitos Morsinko tuosta tunnistuksesta, hyvinkin saattaa olla "Minette". Ihana se on joka tapauksessa!!!


GT Musiikkilupien kautta ostettava musiikkilupa kattaa siis taustamusiikin käytön silloin, kun musiikkia ei esitetä livenä paikan päällä. Jos yrityksessäsi soi elävä musiikki, tarvitset musiikkiluvan myös Teostosta:\nTeosto Ry:ltä ostettava musiikkilupa kattaa elävän musiikin soittamisen yrityksessä ja tapahtumissa. Jos siis yrityksesi tilossa soittaa bändi tai trubaduuri tai järjestät tapahtumia, joissa käytetään musiikkia, on Teosto oikea paikka musiikkiluvan hankintaan. Huomaathan kuitenkin, että esimerkiksi keikkojen tai tanssien tallenteelta soitettavaa taukomusiikkia varten tarvitset lisäksi tausta- tai taukomusiikkiluvan. Lisätietoa ravintoloiden erilaisista musiikkiluvista ja apua oikean musiikkiluvan valintaan löydät täältä!\nAluepäällikkömme kiertävät yrityksissä ympäri Suomen auttamassa sekä musiikkilupaan että taustamusiikin käyttöön liittyvissä kysymyksissä. Jos oikean taustamusiikkiluvan valinta tuntuu vaikealta tai mietit, tarvitsetko lisäksi esimerkiksi Teoston elävän musiikin lupaa yritystoimintaasi, asiakaspalvelumme auttaa mielellään.\nTeosto on säveltäjien, sanoittajien ja sovittajien tekijänoikeusjärjestö, joka huolehtii myös elävään musiikkiin ja tapahtumiin liittyvistä musiikkiluvista:


Mattia Binotto valaisi Ferrarin Australian-katastrofin taustoja\n19.03.2019 klo 16:30\nUusi F1-kausi alkoi Ferrarin osalta surkealla suorituksella.\nVideo: Iltalehden F1-asiantuntija Jyrki Järvilehto summaa Valtteri Bottaksen upean suorituksen Australian GP:ssä.\nF1-kausi 2019 on Ferrarille taas uusi mahdollisuus katkaista vuonna 2009 alkanut kuiva kausi. Kaikki näytti ennen Australiassa ajettua avausosakilpailua hyvältä, mutta tilanne muuttui oleellisesti jo lauantain aika-ajoissa.\nSebastian Vettel hävisi Lewis Hamiltonille yli 0,7 sekuntia ja lähti kilpailuun kolmannesta lähtöruudusta. Kilpailu ei sujunut juurikaan paremmin, pikemminkin päin vastoin.\nMax Verstappen ohitti Vettelin 31. kierroksella ja nousi Hamiltonin ja Valtteri Bottaksen seuraksi palkintokorokkeelle. Neljänneksi pudonnut Vettel ja viidentenä maalilinjan ylittänyt Charles Leclerc hävisivät kisan voittaneelle Bottakselle lähes minuutin ja Verstappenillekin yli 30 sekuntia.\nIlmaan jäi suuri määrä kysymyksiä. Mitä ennakkoon hehkutetulle Ferrarille tapahtui? Oliko kyseessä työtapaturma vai onko SF90-autossa jokin ongelma?\nTallipäällikkö Mattia Binotto uskoo, että kyseessä oli vain työtapaturma. Talli ei hänen mukaansa sopeutunut Albert Parkin katuradalle missään vaiheessa GP-viikonloppua.\n– Vaikka teimme säätöihin liittyen paljon töitä, emme löytäneet oikeaa tasapainoa. Aika-ajosuorituksemme osoitti, että meillä oli vaikeuksia, Binotto sanoi GP Today -sivuston mukaan.\n– Kilpailun ensimmäisellä stintillä yritimme pysyä muiden mukana. Charles teki siinä pienen virheen, jonka takia hän putosi vauhdista.\nVettel roikkui varikkopysähdykseensä saakka seitsemän sekunnin päässä kärjessä ajaneesta Bottaksesta. Leclercin kohdalla ero Bottakseen kasvoi ennen varikkokäyntejä yli 25 sekuntiin.\nRengas ei toiminut\nVarikkopysähdysten jälkeen tilanne kääntyi päälaelleen. Vettelillä oli vaikeuksia, ja Leclercillä riitti vauhtia tallikaveriaan enemmän.\n– Sebastian ei löytänyt varikkokäyntinsä jälkeen pitoa keskikovilla renkailla. Hänellä ei ollut mahdollisuuksia hyökätä edellään ajaneita vastaan, Binotto sanoi.\n– Kun emme voineet enää pitää Verstappenia takanamme, päätimme, että tärkeintä on päästä maaliin. Keskityimme siihen, että renkaat kestivät. Kun Charles sai Sebastianin kiinni, ajattelimme, että on järkevää olla ottamatta riskiä.\nLeclerc saavutti Vettelin noin 10 kierrosta ennen maalia ja kysyi varikkomuurilta, miten tilanteessa toimitaan. 21-vuotiaalle monacolaiselle tehtiin selväksi, että Vettel saa ajaa maaliin edellä.\nMercedes nykäisi heti kauden alkuun 22 pisteen kaulan, mutta kausi jatkuu Ferrarin kannalta onneksi Bahrainissa, missä italialaistalli on juhlinut voittoa kahtena viime vuotena.\n– Meillä on paljon dataa analysoitavaksi. Aiomme selvittää Bahrainiin mennessä sen, miten löydämme taas oikean tasomme, Binotto sanoi.\nAsiat käyvät järkeen\nVuosi sitten Ferrari onnistui voittamaan Australian GP:n Vettelin johdolla, mutta talli sai tuolloin apua Mercedeksen strategiaosastolta, jolle sattui virtuaalisen turva-auton aikana laskuvirhe. Aika-ajoissa Ferrari kuitenkin hävisi Mercedekselle lähes yhtä paljon kuin nytkin, 0,664 sekuntia.\nVettel paljasti Australiassa, että vuosi sitten Ferrari saapui kauden avauskilpailuun tietäen sen, että heidän SF71H-autonsa ei toiminut niin kuin sen toivottiin toimivan. Tallilla oli silloinkin ongelmia tasapainon kanssa, erityisesti auton takapäähän liittyen. Tästä johtuen Ferrari-mekaanikot joutuivat säätämään autoa aliohjaavaksi.\nVaikka ongelmat kuulostavat samansuuntaisilta, Vettel vakuutti nyt, ettei tämänkertainen ongelma on täysin uusi.\n– Meidän tämän vuoden ongelmamme ei liity mitenkään siihen, mitä koimme vuosi sitten. Auto ja kaikki numerot, mitä meillä on, käyvät kyllä järkeen, mutta emme selvästikään nyt huomaa jotakin, Vettel sanoi.\n– Meillä ei tällä hetkellä ole vastausta, mutta meidän täytyy palata tehtaalle ja katsoa asioita tarkasti. Olen varma, että löydämme jotakin, koska tiedämme, että auto on parempi kuin tämä Australian-viikonloppu antoi ymmärtää.\nVuosi sitten Ferrari löysi vauhtinsa Bahrainiin mennessä. Vettel nappasi paalupaikan ennen Kimi Räikköstä. Mercedes hävisi mutta vain erittäin niukasti: 0,166 sekunnilla.\nBahrainin GP ajetaan 31. maaliskuuta.\nMattia Binotton aika Ferrarin tallipäällikkönä ei alkanut järin ruusuisesti. EPA / AOP\nMercedes-pomo lausui Valtteri Bottaksen kilpakumppaneita ajatellen pelottavan viestin - ajatukset palasivat 11 vuoden taakseItaliasta kajahtaa: Kimi Räikkönen olisi voinut pelastaa pahasti rämpineen Ferrarin - veteraanin menettäminen kävi kalliiksi: ”He kadottivat suunnan”Radiokeskustelu julki: Kimi Räikkönen sai nuhteita kisainsinööriltään – erikoinen virhe pakotti aikaiseen pysähdykseenLewis Hamilton selittää Valtteri Bottakselta saamaansa täystyrmäystä, iloitsi auton vaurioista: ”Se on itseasiassa melko rohkaisevaa”Somessa leviävä kuva sen osoittaa: Fanit rakastavat pahis-Bottasta – ”olen yrittänyt ymmärtää, mitä heidän aivoissaan tapahtuu”


pelikonsolit - AfterDawn\nAfterDawn > Uutiset > pelikonsolit\nNämä pelit tulevat uudistettuun PlayStation Plus -palveluun\nUudistettu PlayStation Plus saapuu pian. Sen kunniaksi Sony on julkaissut ensimmäiset pelit, jotka kuuluvat Extra- ja Premium-tilauksiin. 16.5.2022\nPS5:n HDMI 2.1 VRR -tuki saapuu tämän viikon aikana\nVRR tekee pelaamisesta sujuvampaa ja saa grafiikan näyttämään terävämmältä. 26.4.2022\nVerkkokauppa.comilla PS5-konsolia myynnissä klo 15.00\nVerkkokauppa.com on ilmoittanut myyvänsä tänään 12.4. klo 15.00 alkaen PlayStation 5 -konsolia netissä. 12.4.2022\nSony voi esitellä haastajan Xbox Game Pass -tilaukselle ensi viikolla\nSony saattaa ensi viikolla julkaista Spartacus-nimellä kulkevan tilauspalvelun, joka on vastine Xbox Game Pass -tilaukselle. 26.3.2022\nPS5 saa muuttuvan virkistystaajuuden muutaman kuukauden sisällä\nPS5- ja PS4-konsolit ovat saaneet uuden käyttöjärjestelmäpäivityksen. Sony myös vahvistaa, että VRR-tuki saapuu lähikuukausina PS5:lle. 24.3.2022\nEikö oman television koko riitä? Nyt voit vuokrata Finnkinon teatterin pelikäyttöön\nFinnkinon teatterin voi ostaa pelikäyttöön enintään 10 hengen porukalle 2,5 tunniksi. 11.2.2022 - 1 kommentti\nSonyn PlayStation VR2 -virtuaalitodellisuuslaite sai kotisivun - saatavuus ei vielä ole tiedossa\nSony julkisti PS5:n uuden sukupolven virtuaalitodellisuuslaitteen tammikuussa. Tuolloin ei vielä paljastettu laitteen hintaa tai saatavuutta. Ne eivät vieläkään ole tiedossa, mutta julkaisu näyttäisi olevan askeleen lähempänä. 7.2.2022\nVäisty Playstation 2, uusi kuningas kiipeää vauhdilla konsoleiden kukkulalle\nNintendo Switch on nyt maailman nopeimmin 100 miljoonaa kappaletta myynyt pelikonsoli. 5.2.2022\nTässä ovat suomalaisten 10 suosituinta tuotetta vuodelta 2021\nHintaopas on tuttuun tapaan selvittänyt palvelun datan avulla suomalaisten vuoden suosikkituotteet. Hintaopas kertoo, että suosikkituotteiden joukossa oli tänä vuonna ennätyksellisen paljon pelikonsoleita. 25.12.2021\nRakastitko Game Boyta? Lynxiä? Täydelliseltä vaikuttava retrokäsikonsoli on saatavilla\nRetrokäsikonsoli Analogue Pocket osaa pyörittää Game Boyn, Atari Lynxin ja monen muun 1990-luvun käsikonsolin pelejä. 13.12.2021\nXboxin taaksepäin yhteensopivien pelien lista kasvoi yli 70 pelillä\nMicrosoft on lisännyt 76 Xbox 360:n ja alkuperäisen Xboxin peliä pelattavaksi Xbox Onella sekä Xbox Series X|S -konsoleilla. 16.11.2021\nKaikki PlayStation 3 -pelit käynnistyvät nyt emulaattorin avulla tietokoneella\nRPCS3-emulaattori kykenee nyt vähintään käynnistämään kaikki PlayStation 3 -pelit tietokoneella. 25.10.2021\nPS5 saa ison päivityksen 15. syyskuuta: M.2-liitin käyttöön\nSony tuo PlayStation 5 -konsolille 15. syyskuuta ison päivityksen, jonka tuo mukanaan tuen M.2 SSD -liitännälle, 3D-äänen tuen television kaiuttimille ja parannuksia käyttöliittymään. 14.9.2021\nSony on myynyt nyt yli 10 miljoonaa PlayStation 5 -konsolia\n10 miljoonalla myydyllä konsolilla PS5 on SIE:n historian nopeiten myyvin konsoli. 29.7.2021\nNintendo Switchistä julkaistiin 7 tuuman OLED-näytön malli\nUudessa Nintendo Switch -konsolissa käytetään OLED-tekniikaa. 7.7.2021\nSony uskoo PS5-konsoleiden saatavuuden jatkuvan heikkona myös vuoden 2022 aikana\nViimeisien tietojen mukaan PlayStation 5 -konsoleiden saatavuus jatkuu heikkona myös vuoden 2022 ajan. 10.5.2021\nKoronakevät kiihdytti kodin elektroniikan myynnin ennätysvauhtiin Elisalla, pelikonsolien myynti yli kaksinkertaistunut viime vuoteen nähden\nElisalla älytelevisiot ja pelikonsolit ovat menestyneet hyvin alkuvuoden ja etenkin maaliskuun aikana. 16.4.2021\nPlayStation 5 sai ensimmäisen isomman päivityksen - mahdollistaa pelien tallennuksen USB-tallennustilaan\nPS5-konsoli sai ensimmäisen isomman päivityksen. Mukana muun muassa pelien tallennus laajennetulle USB-talllennustilalle. 14.4.2021\nPS4-konsolin 500 gigatavua ei enää välttämättä riitä Modern Warfare/Warzone ja Black Ops Cold War peleille samanaikaisesti\nModern Warfare/Warzone ja Black Ops Cold War vievät paljon tilaa, joten ne eivät enää välttämättä mahdu PS4 500GB-konsolille samanaikasesti. 26.2.2021\nPlayStation 5 -konsolin saatavuus paranemassa vuoden 2021 puolivälin jälkeen\nSony Interactive Entertainmentin toimitusjohtaja Jim Ryan lupailee PS5-konsoleiden saatavuuden paranevan vuoden 2021 puolivälin jälkeen. 24.2.2021